İrland kimdir? | Kaspi.az\n13304 06 may 2019 | 12:15\nÇində insanlar deyirlər ki, qarışıq irqdən doğulan uşaqlar ağıllı olur. Mənim nəvəm Sofi də ağıllıdır. Amma Sofi çox dəcəldir. Nə mənim qızım Nataliyə bənzəyir, nə də mənə. Bütün həyatım boyu çox çalışqan və sərt biri olmuşam. Ərim həmişə məndən çəkindiyini deyərdi. Restoranımızdakı bütün ofisiant və aşpazlar da məndən qorxardı. Hətta quldur dəstələri restoranı digər banda üzvlərindən qorumaq üçün pul istəməyə gələndə ərimə yaxınlaşar, məni görəndə isə uzaqlaşardılar. Ya da yalandan deyərdilər ki, yemək üçün gəliblər. Menyunun arxasında gizlənib çoxlu yemək sifariş verər, anaları haqqında danışardılar. Ay nə bilim, mənim anam artrit xəstəsidir, bitki dərmanı qəbul etməlidir. Mənim anam qocalıb, saçları ağarıb.\nMən də deyirdim düzdür, ananın saçları ağarmışdı, amma onları rəngləyəndən bəri əvvəlki kimi qaradır. Niyə bir dəfə anana baş çəkib saçlarına baxmırsan? Konfutsi deyir ki, yaxşı oğul anasının saçlarının nə rəngdə olduğunu bilir.\nQızım da mənim kimi çalışqan və sərt biridir. O, indi işlədiyi bankın vitse-prezidentidir. Yeni evi hamıya, eləcə də mənə yetəcək qədər böyükdür. Amma Sofi atası tərəfə çəkib. Onların soyadı Şeadır. İrlanddırlar. Həmişə fikirləşmişəm ki, irlandlar da çinlilər kimi dəmiryol tikintisinə çox əmək sərf edib. Amma indi bilirəm ki, niyə çinlilər həmişə irlandlardan daha üstün olub. Yox, bütün irlandlar Şea ailəsi kimi deyil.\nQızım da şikayətlənir ki, çox irlandlar elə, irlandlar belə, deməyim.\n– Çinlilər elə, çinlilər belə desələr, xoşuna gələr? Bilirsən ki, britaniyalılar da irlandları avam, bütpərəst, cahil adlandırır. Eynilə bizi adlandırdıqları kimi. Fikirləşirsən ki, bütün bu tiryək müharibələri haqsızlıq və iyrənclikdir. Onda necə? Hansısa britaniyalı ilə bir qonşuluqda yaşamaq istəyərsən?\nVə bu da son. Qızımın gülməli vərdişi var. Mübahisədə qalib gəldiyi adam pərt olmasın deyə nədənsə bir qurtum içib gözünü həmin adamdan çəkirdi. Əslində, mən pərt olmamışdım, kiməsə də ad qoşmaq fikrində də deyildim. Sadəcə olaraq, Şea ailəsi haqqında maraqlı bir faktı qeyd edim ki, bir ailədə dörd qardaş var və heç biri işləmir. Anaları Bes xəstələnməzdən qabaq böyük şirkətdə katibə-referent kimi çalışırdı. Şirkət rəhbərinin bütün işlərini o idarə edirdi. İşinin necə çətin olduğunu görüb təəccüblənərdim. Onun işi təkcə nəyisə çap etməkdən ibarət deyildi. O həm də, təmiz, gözəl evə sahib mehriban bir qadın idi. Oğullarının dördü də ya dövlətdən sosial yardım, ya işsizlik müavinəti, ya da dırnaqarası əlilliyə görə pensiya alsalar da, elə hey şikayətlənirlər ki, iş tapa bilmirik. Deyirəm ki, bu əllinci illərin iqtisadi böhranı deyil. Hətta zəncilər də yaxşı qazanır, bəziləri də kef çəkir. Görəsən, Şea ailəsinin problemi nədədir? Ağdərilidirlər, ingiliscə danışırlar. Mən bu ölkəyə gələndə nə bir qəpiyim var idi, nə də ingiliscə danışa bilirdim. Amma ərim ölməzdən əvvəl onunla bir restoran açdıq. Təmiz, geniş bir restoran... və heç nəyi də girov qoymadan. Əlbəttə, başa düşürəm ki, yeməkləri bütün dünyada məşhur olan ölkədən gəldiyim üçün bəxtim gətirib. Onu da başa düşürəm ki, bütün yeməklərin` qaynadılaraq bişirildiyi ölkədə doğulmaq onların günahı deyil.\n– O haqlıdır, biz öz biliklərimizi artırmalıyıq – qardaşlardan biri Cim şükranlıq günü dedi:\n– Maşın biznesini unut. Yumurta ruleti barəsində fikirləş.\n– Tay yuvası, Mayk deyir. Mən tay yuvasını bişirib sərvət qazanacam. Bu yeni növ pizza olacaq.\n– Deyəsən, siz irlandlar hər şeyi bəyənmirsiz axı. Ola bilər ki, yumurta ruleti satıb pul qazanmaq sizin üçün yaxşı fikir deyil. Amma mən və ərim bununla restoran açmışıq. Bəli, biz bunu bacarmışıq. Siz nə etmisiniz? Deyin mənə, nə?\nVə hamı səssizcə qabındakı hinduşka tikəsini çeynəyirdi.\nXüsusilə də, qızımın əri Conu başa düşə bilmirəm. İşi yox, gücü yox, amma Sofinin qayğısına da qalmır. Son sözü də budur – mən kişiyəm.\nSadəcə qaynadılmış yeməklər və düşüncələr. Sanki onun adını da, suda qaynatmısan – Con. Bəlkə də qara lobya–hoisin (Çin mətbəxində sous), sarımsaq sousuyla böyüdüyümdən mənə elə gəlir ki, onda nəsə çatmır.\nDeməli, kürəkənim kişi ola bilər, mən isə dayə? Günün altı saatını işləyən qoca dayələr kimi. Amma bu elə də asan deyil, indi altmış səkkiz yaşındayam. Çinlilər yetmiş yaşında artıq qocalırlar, mən hələ də işləyirəm. Çində qızlar analarının qayğısına qalır. Burada isə vəziyyət başqa cürdür. Analar qızlarına kömək edir. Qızıma deyirəm ki, çin dilində belə söz yoxdur. Dəstək olmaq. Ancaq qızım məni dinləmək üçün çox məşğuldur. İclasda iştirak edir, əri güclənmək üçün idman zalına gedəndə məktub yazır. Qızım deyir, idmana getməsə depressiyaya düşər.\nGörünür, bütün həyatı boyu onun bir çətinliyi var: depressiya.\nDeyir, heç kəs özünə qapanan adamı işə götürmək istəmir. Buna görə də, onun əhvalı daim yüksək olmalıdır.\nYaxşı həyat yoldaşı, övlad, rahat ev, avtomatik soba, yalnız bir gəlir yeri, qara günə də bir qəpik yox. Evdə bir nəfər işlədiyindən bəxtləri gətirib. Pulsuz dayə. Con Çində yaşasa xoşbəxt olardı. Amma burada xoşbəxt deyil. Hətta idman zalında işlər istədiyi kimi getmir. Bir gün əzələsini dartır, o biri gün ağırlıq qaldırma zalı ağzınacan dolu olur. Hər gün yeni bir problem.\nNəhayət, bir gün iş tapdı. Sonra özünü gərgin hiss etməyə başladı.\n– Fikrimi cəmləşdirməliyəm, diqqətimi toplamalıyam.\nO, sığorta şirkəti üçün işləyəcək. Satıcı kimi bir şey. Maaş çekləri paylayacaq. Heç olmasa, idman şortları əvəzinə paltar geyinəcək. Qızım ona sağlam qidalar mağazasından şirin kökələr alıb. Onların üstündə "Fikirləş” yazılıb. Onlar Cona fikirləşməyə kömək edəcək.\nEtiraf etməliyəm ki, Con yaraşıqlıdır. Xüsusilə üzünü qırxandan sonra.\n– Mən gənclərin oyununda artıq yaşı ötmüş biriyəm, Con deyir.\n– Təzə kostyuma ehtiyacım var, Con deyir.\n– Bu dəfə öz başıma oyun açan deyiləm, Con deyir.\n– Lap yaxşı, mən deyirəm.\n– Ona dəstək olmağa çalışıram, qızım deyir.\n– Onu yenidən Çinə qaytarmağa başlamayın, çünki biz bacarmarıq, Con deyir.\nAmerika təqviminə görə Sofinin 3 yaşı var. Amma indidən görürəm ki, nəvəm vəhşi irlandlara yox, biz tərəfə çəkib. O daha çox çinlilələrə bənzəyir. Gözəl, qara saçlar, qara gözlər. Burnunun da əla forması var – nə çökmüş yastı burun, nə də yaraşmadığı üzə məcbur yapışdırılmış kimi böyük. Hər şey öz yerindədir. Bircə Conun ailəsini təəccübləndirən yeganə şey Sofinin tünd dərisidir. Onlar deyirlər ki, çox qaradır. Hətta Con da bunu deyir. Günün altında çox gəzməsə də rəngi qaradır. Qapqara. Dərisinin bu qədər tünd olması Conun ailəsini çox da narahat etmir. Sadəcə, onlar təəccüblənirlər. Çox qara. Neti belə qara deyil. Yəqin onun rəngi Neti ilə Conun dərisinin qarışığıdır. Gülməlidir, Sofi Şea adlı bu qız bu qədər qaradır. Mənim nəvəm qarabuğdayıdır. Bəlkə də, onun soyadı Sofi Qarabuğdayı olmalı idi. Deyirlər gün altında çox gəzmir, amma hələ də rəngi qaradır. Bu onları narahat etmir. Sadəcə, təəccüblənirlər.\nBəzən Şea ailəsi bu mövzuya yenidən qayıdır, milad yolkasının altına qoyulmuş qatar kimi dəfələrlə bu məsələ ətrafında dövrə vururlar.\nBir gün mən o qatarı dayandırmaq üçün dedim ki, bəlkə də, Con Sofinin atası deyil. Və qatar məhv oldu. Qardaşlardan heç biri tünd sözünü bir də dilinə gətirmədi.\nƏksinə, Bes məndən soruşdu ki, bu sözlərdən incimişəm, ya yox?\n– Uşaqları yaxşı böyütmək üçün əlimdən gələn hər şeyi etmişəm. Amma dörd oğlanı böyütmək asan iş deyil.\n– Sənin gözəl ailən var.\n– Mən qocalıram.\n– İstirahət etməlisən. Uşaqlar səni qocaldır.\n– Heç vaxt qızım olmayıb. Sənin isə var.\n– Hə, qızım var. Çində qız övladlarını çox da sevmirlər. Amma bir qızım var.\n– Bilirsən ki, heç vaxt onların evliliyinə qarşı olmamışam. Fikirləşməmişəm ki, Con səhv addım atıb. Heç vaxt Netini ağdərililərdən, irlandlardan ayırmamışam.\n– Mən də onların evliliyinə qarşı olmamışam. Sadəcə istəyirəm ki, bütün problemləri birlikdə həll etsinlər.\n– Əlbəttə, sən onların problemlərini bilməlisən. Sən anasan. Və indi bizim ikimizin də nəvəsi var. Balaca, qarabuğdayı nəvəmiz. O, mənim üçün çox qiymətlidir.\n– Balaca, qarabuğdayı nəvəmiz. Düzünü desəm, heç mən də bilmirəm ki, o, niyə belə qaradır?\nBessinin yanında qalacaq bir nəfərə ehtiyacı var. Çoxlu həb qəbul edir və bu həbləri həzm etmək üçün çoxlu su içir. O, filmlərdə olan səhvləri göstərən bir televiziya proqramına baxır və quşları yemləmək üçün istifadə edilən qabı çox sevir. Bütün günü acgöz pişiklər kimi öz qabına tamaşa edir.\n– Nəvəmin böyüməsini görmək üçün səbirsizlənirəm, – Bes deyir.\n– Ətrafımda çoxlu qadın olacaq.\n– Oğlanlar lap çoxdur .\n– Oğlan da pis deyil, ancaq bir müddət sonra, sanki onlar səni mühasirəyə alır.\n– Bir müddətliyə sən gəlib bizimlə yaşamalısan. İstirahət etməlisən. Gör, bizim evdə nə qədər qız var. Mən, Sofi, Neti.\n– Ehtiyatlı ol, mənim ölkəmdə belə danışan insanların evinə birdəfəlik köçürlər.\nSofi xarici görünüşcə çinlilərə bənzəsə də, daxilən artıq çinli deyil. Görün o, parka gedəndə nə edir?\nArabasından qalxıb paltarlarını soyunur və onların hamısını bir-bir fontana atır.\n– Sofi, eləmə! Sofi, dayan!\nAmma Sofi dəli kimi gülməyə başlayır. Nəvəmə dayəlik etməzdən əvvəl elə Sofinin özünə oxşayan dəli bir dayəsi var idi. Gitara çalan Emi. Qızım onun çox kreativ, yaradıcı biri olduğunu düşünürdü.\nÇin dilində mövcud olmayan daha bir söz. Kreativ. Çində biz həmişə çətinliklərimizdən, həyatın necə amansız olmağından danışırıq. Amerikada isə hamı bütün günü yaradıcı olmaqdan danışır.\nHeç mən Eminin üzünə baxa bilmirdim. Onun köynəyi elə qısa idi ki, göbəyi çöldə qalmışdı. Bu dayə fikirləşirdi ki, Sofi öz bədənini sevməlidir. Və Sofi bezini çıxarıb bir kənara tullayanda Emi gülməyə başlayırdı. Sofi çıl-çılpaq qaçanda Emi deyirdi ki, qız artıq bu bezləri geyinmək istəmir. Sofi onun dizinin üstünə sidiyə gedəndə Emi yenə gülürdü. Bunda mikrob yoxdur, deyirdi. Sofi ayaqqabılarını çıxaranda yenə deyirdi ki, ən yaxşısı yalın ayaqlardır, pediatrlar da belə fikirləşir. Buna görə də, Sofi indi ayaqqabısız gəzən dilənçi uşaqlara oxşayır. Paltarları da buna görə soyunmağı sevir.\n– Yerində fırlan, arxanı göstər, oğlanlar deyir.\nƏlbəttə, Sofi anlamır. Əl çalır, gülür. Bircə mən deyirəm ki, yox, bu oyun deyil.\n– Bunun Conun ailəsi ilə heç bir əlaqəsi yoxdur, qızım deyir. Sadəcə, Emi Sofiylə çox yumşaq davranırdı.\nMənsə fikirləşirəm ki, Sofi daxilən vəhşi olmasaydı nə ayaqqabısını, nə də paltarlarını soyunardı.\n– Sən balaca olanda heç vaxt paltarlarını soyunmamısan, mən dedim.\n– Bütün çinli dostlarımın uşaqları var və mən onların heç vaxt belə hərəkət etdiyini görməmişəm.\n– Kifayətdir. Sabah mənim işdə göstərəcək təqdimatım var. Con və qızım mənimlə razılaşırlar ki, Sofi çox dəcəldir. Amma onlar uşaqla nə edəcəklərini bilmirlər.\n– Onu bir dəfə döysən sakitləşəcək, bir gün mən qızıma dedim.\n– Yox, olmaz, onlar dedilər.\nAmerikada valideynlər uşaqlarını döymürlər. Bu, onların özünəinamını azaldır və başqa problemlərə yol açır, qızım dedi.\nNədənsə bu mövzuya qayıdanda qızımın heç vaxt sabah göstəriləcək təqdimatı olmur.\n– İstəmirəm ki, Sofini vurasan. O, hələ çox balacadır.\n– Mənə nə edib-etməyəcəyimlə bağlı göstəriş vermə!\n– Sənə göstəriş vermirəm. Sadəcə nə hiss etdiyimi deyirəm.\n– Mən sənin qulluqçun deyiləm. Mənimlə belə danışma!\nQızımın daha bir maraqlı vərdişi var. Mübahisəni uduzanda barmaqlarını bir-bir açıb onlara baxır. Elə bil əmin olmaq istəyir ki, bütün barmaqları yerindədir.\nQızım da mənim kimi sərt biridir. Buna baxmayaraq, qızımla Con fikirləşirlər ki, paltar geyinməyin yaxşı fikir olduğunu Sofiyə izah etmək lazımdır. Əlbəttə, soyuq havalarda bunu izah etmək o qədər də çətin deyil. Havalar istiləşəndə isə çox çətin olur.\n– Sözlərlə izah etməyə çalış. Biz də belə edirik. İstəməzsən ki, ona yaxşı nümunə olasan?\nGuya, Sofinin çox vecinədir yaxşı nümunə olmaq. Mən də sərtəm. Bir vaxtlar restoranımıza gələn bütün banda üzvləri məndən qorxardı. Sofi isə qorxmur.\nMən ona deyirəm ki, əgər paltarını soyunsan, sənə nə qəlyanaltı, nə yemək, nə də park yoxdur.\nBeləliklə, biz bütün günü evdə otururuq. Altı saat keçməsinə baxmayaraq Sofi dilinə heç nə vurmayıb. Mən hələ belə tərs uşaq görməmişəm.\n– Mən acam, qızım evə gələndə Sofi qışqırır.\n– Nə olub? Nənən səni yedizdirməyib, qızım gülüb soruşur.\n– Yox! – Sofi dedi: "O, mənə heç nə verməyib”.\nQızım yenə gülür:\n– Yenə başladılar.\nCona deyir ki, – "Sofi artıq böyüyür”.\n– Alaq otu kimi böyüyür” – mən dedim.\nSofi hələ də paltarlarını soyunur. Bir gün dözməyib onu vurdum. Çox da bərk yox. Amma çoxlu ağladı. Dedim ki, əgər paltarlarını geyinməsə, onu yenə vuracam. Və o, paltarlarını geyindi. Sonra dedim ki, Sofi yaxşı qızdır və onu yedizdirdim. Növbəti gün biz parka getdik. Parkda Sofi sakit, ağıllı çinli qızlar kimi paltarlarını bir daha soyunmadı.\n– O daha paltarlarını soyunmur, qızıma dedim.\n– Axır ki!\n– Bunu necə bacardın? Qızım məndən soruşdu.\n– Nəhayət, səninlə iyirmi səkkiz illik təcrübəmdən sonra nəsə öyrəndim.\n– Mütəxəssislər kimi danışan Con dedi ki, bu həyatımızda yeni bir mərhələdir.\nSon vaxtlar Con hər şeyə ekspertlər kimi fikir bildirir. Xüsusilə də, dəri çanta daşıyıb parıltılı ayaqqabılar geyəndən və yeni maşın alandan bəri.\n– Şirkətdəndir, Con deyir. Maşının pulunu şirkət ödəsə də, Con onu istədiyi yerə sürə bilər.\n– Pulsuz maşın, o deyir.\n– Xoşunuza gəldi?\n– Səni yenidən sükan arxasında görmək məni sevindirir, qızım deyir. Bəzi ailə üzvləri maşını çox təhlükəli sürür.\n– Mən ki onlar kimi sürəndə içkili olmuram, Con deyir.\n– Həm, təkcə mənimkilər təhlükəli deyil.\n– Əlbəttə, qızım deyir.\nAiləmizdə hamı xoşbəxtdir. Hətta mən də. Düzdür, əvvəllər Sofiylə bağlı çoxlu problemlərimiz var idi. Lakin mən indi çinli nəvəmə içindəki vəhşi Sofiyə qarşı mübarizə aparmağa kömək edirəm. Ona yemək yeyəndə çəngəldən, qaşıqdan, çubuqlardan istifadə etməyi öyrədirəm. Əlini daha əriştəylə dolu kasaya batırmır. Zibil qutularıyla oynamır. Bəzən onu vururam. Amma çox yox.\nHələ də bəzi problemlərimiz var. Məsələn, Sofi dırmaşmağı sevir. Harada bir çəpər görsə, heç vaxt yanında dayanmır. Tez çəpərin üstünə tullanır. Parkda oynadığı uşaqların valideynlərini itələyir. Bu hərəkəti oyun meydançasındakı dörd yaşlı dostu Sindbaddan öyrənib. Sindbad əsgər formasına bənzəyən paltar geyinir, meydançadakı atraksionun altında yekə bir çuxur qazıb anasına pusqu qurur. Çuxura tülkü yuvası adını verib. Çuxuru qazdığı xəkəndaza yaş qum doldurub anasını gözləyir, o gələn kimi yuvasından çıxıb qumu anasının üstünə atır.\n– Hər şey yaxşıdır, anası deyir. Uşaqların təxəyyülünün bir hissəsi olan müharibə oyunlarından insan canını qurtara bilmir. Bütün oğlanlar bu mərhələdən keçir.\nO, anasını təpikləməyi də xoşlayır. Bir gün nəvəmə dedi ki, Sofi də onun anasını təpikləsin.\nİstəyərdim ki, eşitdiklərim yalan olsun.\n– Təpiklə onu, təpiklə, Sindbad deyir.\nVə bir gün o təpiklədi. Balaca bir təpik. Bu belə baş verdi. Qarşısındakı qadının necə də böyük ayaqları olduğunu dərk etmədən balaca ayağı ilə vurduğu təpiyin təsirindən bütün bədəni silkələndi. Sofini vurub dedim ki, ondan üzr istəsin. Əvəzində anasının cavabı nə oldu?\n– Narahat olmayın, bu heç incitmədi də.\nBundan sonra Sofi parkdakı bütün valideynlərə hücum etməyə başladı.\n– Bəsdir, qurtar, bəziləri deyirdi.\n– Yox, heç nə olmadı. Bu hərəkətinə görə onu cəzalandırdığımı öyrənən digərləri isə belə deyirdi.\nBu hərəkətlərin ən dəhşətlisi isə Sofinin xəkəndaz dolu qumla həmin tülkü yuvasında gizlənib məni gözləməsi və mən Sofini axtarmaq üçün yuvaya yaxınlaşanda yaş qumu tər-təmiz paltarlarımın üstünə atması idi.\n– Sofi, çinli qızların belə hərəkət etdiyini görmüsən? Çıx oradan, üzr istə.\nAmma o yerindən tərpənmədi. Əksinə, gülməyə başladı.\nSofi, mən şişirtmirəm. Milyonlarla çinli qızlar var, amma heç biri belə hərəkət etmir.\n– Sofi, çıx oradan.\nO bilirdi ki, təhlükədədir. Bilirdi ki, yuvasını tərk etsə, nə baş verəcək. Buna görə də yerindən tərpənmirdi. Mənim altmış səkkiz yaşım var. Çinlilər isə yetmişdə qocalırlar. Mən yaşda biri atraksionun altıyla sürünüb onu necə tutsun? Mümkün deyil. Mən elə hey qışqırdım. Nə oldu? Heç nə. Çinli ana mütləq sənə kömək edərdi. Amerikalı analar isə heç vaxt. Onlar dayanıb sənə baxırlar, başlarını bulayırlar, evlərinə tələsirlər. Və əlbəttə, çinli uşaq tərsliyindən əl çəkib çuxurdan özü çıxardı. Sofi isə yox.\n– Səndən xoşum gəlmir.\n– Sən pissən, Meni.\nO, indi məni Meni deyə çağırır.\nUzun müddət mən onu gözlədim. Çox uzun müddət. Çuxur dərin olduğundan sən nə onun içərisini, nə də mərkəzinin harada olduğunu müəyyənləşdirə bilirdin. Hətta səsləri belə eşitmək olmurdu. Əgər Sofi qışqırmasaydı onun çuxurda olub-olmadığını öyrənə bilməzdin. Bir müddət sonra hava soyudu, qaraldı. Bizdən başqa hamı oyun meydançasını tərk etdi.\n– Sofi, sən necə belə tərs, inadkar ola bilirsən? Mən indi səni qoyub evə gedəcəm.\nSofini çuxurdan qovub çıxartmaq üçün ağac budağından istifadə etmək qərarına gəldim. Bir-iki dəfə budaqla ona vursam da, yerindən tərpənmədi. Uğursuz cəhdlərdən sonra oranı tərk edib darvazaya tərəf getdim.\n– Sağ ol, Sofi, evə gedirəm.\nO yerindən tərpənmədi ki, tərpənmədi. İndi nahar vaxtıdır, hava qaralıb. Bəlkə də, kimisə köməyə çağıra bilərdim. Amma üç yaşlı uşağı oyun meydançasında tək başına necə buraxa bilərəm? Haradansa manyak peyda olar. Siçovul gələr. Geri qayıdıb yenidən Sofini axtarmağa başladım.\nBəlkə də, özünə xəkəndazla tunel qazır.\n– Sofi, – deyə qışqırdım. Cavab gəlmədi.\nSağ qalıb-qalmadığını bilmirdim. Yuxuladığını da. Ağlayanda belə səsini eşitmək olmurdu. Çuxuru yoxlamaq üçün yenidən ağac budağından istifadə etdim.\n– Sofi, səni vurmayacam! Söz verirəm, sənə şirin konfetlər alacam.\nCavab gəlmir. Artıq narahat olurdum. Axı nə edə bilərdim. Con və qızım peyda olana kimi çuxurun içərisini daha çox eşələməyə başladım.\n– Sən nə edirsən? Nə baş verir? Budağı yerinə qoy! Dəlisən sən? – qızım dedi.\nCon atraksionun altıyla süründü ki, Sofini xilas etsin.\n– O yuxulayıb – mütəxəssis Con dedi. – Vəziyyəti yaxşıdır. Yekə çuxurdu.\nSofi yuxudan oyanıb ağlamağa başladı.\n– Sofi, qızım onu qucaqladı.\nYaxşısan, fıstığım, yaxşısan?\n– O sadəcə qorxub. Vəssalam! – Con dedi.\n– Yaxşısan, Sofi? Mən də soruşdum.\n– Bilmirəm nə baş verdi.\nO yaxşıdır – Con dedi.\nCon qızım kimi çoxlu suallar vermirdi. Qaranlıqda maşının sükanı arxasında qızımın suallarını cavablandırırdı.\n– Bir ona bax.\nTünd dərisi çapıqlarla örtülmüşdü. Gözünün altı isə qaralmışdı.\n– Sən dəlisən? Bax gör neyləmisən?\n– Ağlını itirmisən?\n– Onu xilas etmək üçün çox çalışırdım.\n– Ağac budağıyla? Sənə demişdim ki, sözlərlə izah etməyə çalış.\n– Başa düşmürdü.\n– Onun üç yaşı var.\n– O çinli qızlara bənzəmir.\nŞotka ilə üstümdəki qumu təmizlədim.\n– Qızım Sofidən soruşdu, əvvəllər bunu təkrarlayıb, döyüb səni?\n– Sofi dondurma yeyə-yeyə cavab verdi: – "O, məni həmişə döyürdü”.\n– Sənin ailən, Con dedi.\n– İnan mənə, hər şey düzələcək, qızım isə ona təsəlli verdi.\nBir qızım var. Özü də gözəl bir qız. Hələ körpəlikdə başını yuxarı qaldırıb dik tuta bilməyəndə onun qayğısına qalmışam. Mənimlə mübahisə etməzdən qabaq iri hörüklü balaca qız olanda qayğısına qalmışam. Yadımdadır, hörüklərindən biri həmişə səliqəli, digəri isə dağınıq, pırtlaşıq olardı. Çindən qaçıb hər yerdə maşınların şütüdüyü bu ölkədə yaşamağa başlayanda da onun qayğısına qalmışdım. Əgər diqqətli olmasaydım, o maşınlardan biri körpə qızımı vurardı. Ərim öləndə ona söz verdim ki, ailəmiz heç vaxt dağılmayacaq. Əslində, buna heç ailə də demək olmazdı. Cəmi iki nəfər idik: qızım və mən.\nAmma indi qızım məni özüylə gəzdirib hər yerdə mənzil axtarır. Bişirə də bilirəm, evləri də təmizləyirəm. Tək yaşamamağım üçün heç bir səbəb yoxdur. Yeganə ehtiyacım olan şey telefondur. Əlbəttə, qızım da narazıdır. Bəzən ağlayır. Bircə mənəm deyən hər şey düzələcək. Deyir başqa seçimi yoxdur. İstəmir hər şey boşanmaqla bitsin. Mən də deyirəm ki, boşanmaq ağılsızlıqdır, bu mənasız boşanmaq fikrini kimin ortaya atdığını bilmirəm. Təsəvvür edə bilirsiz. Besin özü mənə təklif etdi ki, gəlib onunla qalım. Əlbəttə, onun ölkəsində bu cür təklif edən şəxslərin evinə birdəfəlik köçürlər. Ağlasığmaz fikirdir. Başqasının evində yaşamaq. Lakin Besin ünsiyyət saxlayacaq qadın dosta ehtiyacı var. Daha belə şeylərə inanmayan qızım kimilərinə yox. Qızım da mənə baş çəkir. Lakin Sofini özüylə gətirmir. Bes deyir ki, biz Netiyə vaxt verməliyik. Tezliklə Sofini də görəcəyik. Görünür, qızımın təqdimatları indi əvvəlkindən daha çoxdur. Nə vaxt bizə gəlir, tələsik evi tərk edir.\nAiləmin yanında olmalıyam, ağırlaşan səsiylə qızım deyir. Sanki səsini suya salıb islatmısan.\n– Bir qızım var, özünə qapanan ərim və mənə kömək edəcək heç kəs yoxdur.\nHeç kəsim yoxdur deyəndə məni nəzərdə tutur. Son vaxtlar çox yorğun olduğundan qızım stula oturan kimi yuxulayır. Baxmayaraq ki, Con yenidən işini itirib, onlar mənim əvəzimə Sofiyə yeni dayə tutublar, dayənin pulunu ödəyə bilməsələr də. Əlbəttə, yeni dayə məndən daha cavandır, qaça bilir. Heç bilmirəm, Sofi yenə də əvvəlki kimi vəhşidir ya yox. O, hələ də məni Meni deyə çağırır. Amma üzümdən öpməyi də xoşlayır. Bəzən televizorda balaca uşaq görəndə onu xatırlayıram. Sofi saçımdan tutub dartmağı da sevir. Hər əlində bir çəngə tük və sonra marçıltıyla öpüş. Hələ heç bir uşağın bu cür marçıltıyla öpdüyünü görməmişəm.\nPeyk televiziyasının çoxlu kanalları var. O qədər çoxdur ki, adam sayıb qurtara bilmir. Həmçinin, bura Çindən bir yerli kanal və Tayvandan bir Çin kanalı da daxildir. Amma Beslə mən çox vaxt filmdəki səhvləri göstərən proqramlara baxırıq. Bes kimi mən də bütün günü quş yemləyən qaba tamaşa edirəm. Hər gün müxtəlif ölçüdə və rəngdə quşlar bu qaba qonur. Onun oğulları isə ətrafımda dolanıb məndən evi nə vaxt tərk edəcəyimi soruşurlar.\n– Rədd olun, Bes deyir. O, bu evin daimi sakinidir. Heç yerə gedən deyil.\nSonra mənə göz vurub əlindəki pultla bir-bir kanalları çevirir.\nƏlbəttə, mən daha irlandlar elə, irlandlar belə deyə bilmirəm. Xüsusilə də, bu evin şərəfli irlandına çevriləndən bəri. Bes belə fikirləşir.\n– Kim? Mən? İrland?\nMən deyirəm və Bes gülür.\nƏgər bütün irlandlarla bağlı yox, bəziləri barəsində bir şeyi qeyd etsəydim, bunu bildirmək istəyərdim. Sanki, onların danışığı adamı iynələyir. Bilmirəm, Bes Şea sözlərdən istifadə etməyi necə öyrənib, amma onun danışdıqları mənə çox gec çatır.\n– Daimi sakin. Heç yerə getmir. Dəfələrlə və dəfələrlə bunu eşidirəm, Besin səsini.\nİngilis dilindən tərcümə edən: Sonası Vəliyeva


Nizami Səfərov: ATƏT-in Minsk qrupu təşkilatın itirilmiş etimadını bərpa etmək üçün fəaliyyətini ciddi şəkildə yenidən nəzərdən keçirməlidir - AZƏRTAC – Azərbaycan Dövlət İnformasiya Agentliyi\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin rəhbərliyi ilə 44 günlük Vətən müharibəsində parlaq Qələbənin qazanılması beynəlxalq hüquqla tanınan ərazi bütövlüyümüzün və suverenliyimizin bərpası ilə nəticələndi. Otuz ilə yaxın müddətdə Ermənistan tərəfindən Azərbaycan xalqına qarşı silsilə beynəlxalq cinayətlər - soyqırımı, insanlıq əleyhinə cinayətlər, müharibə cinayətləri törədilib, mədəni irsimizə, ekoloji sistemə ciddi ziyan vurulub, şəhərlərimiz, kəndlərimiz, digər yaşayış məntəqələrimiz bəşər tarixində çox nadir hallarda müşahidə olunan dağıntılara məruz qalıb.\nBunu AZƏRTAC-açıqlamasında Milli Məclisin Hüquq siyasəti və dövlət quruculuğu komitəsinin üzvü, hüquq elmləri doktoru Nizami Səfərov deyib.\nDeputat diqqətə çatdırıb ki, ermənilərin törətdikləri bu barbarlıq və vandallıq aktları ilə tanış olmaq məqsədilə dövlətimizin başçısının tapşırığına əsasən, Azərbaycanda akkreditə olunmuş diplomatik korpusun nümayəndələrinin işğaldan azad edilmiş Füzuli, Zəngilan, Cəbrayıl, Qubadlı, Laçın, Ağdam rayonlarına və Şuşa şəhərinə səfərləri təşkil olunub. Bu səfərlərin əsas məqsədlərindən biri xarici diplomatları misli görünməmiş dağıntılara məruz qalan ərazilərdə aparılan irimiqyaslı quruculuq və abadlıq işləri ilə tanış etməkdir. Regionun iqtisadi dirçəlişinin təmin edilməsi, artıq həyata keçirilməsinə başlanan irimiqyaslı layihələr ölkəmizin qüdrətini və böyük iqtisadi potensialının əyani ifadəsidir.\n“Təəccüb doğuran hal ondan ibarətdir ki, Azərbaycanın mədəni paytaxtı olan və ümumilikdə Cənubi Qafqazın incisi kimi tanınan Şuşa şəhərinə 46 dövlətin nümayəndəsi səfər etsə də, onların arasında ATƏT-in Minsk qrupunun həmsədrləri olan dövlətlərin diplomatik təmsilçiləri olmayıb. Bu, ölkəmizin geniş ictimai dairələri tərəfindən anlaşılmaz hal kimi qəbul edilir. Ancaq məsələyə artıq məntiqi sonluğuna çatmış silahlı münaqişənin diplomatik tarixi kontekstində baxdığımız zaman bir sıra həqiqətlər yada düşməyə bilməz: “Ümumiyyətlə, ATƏT-in Minsk qrupunun fəaliyyət qabiliyyətsizliyi 2008-ci il martın 14-də BMT-nin Baş Assambleyası tərəfindən “Azərbaycanın işğal edilmiş ərazilərində vəziyyət” adlanan 62/243 saylı qətnamənin qəbul edilməsi prosesində özünü əyani formada büruzə verdi. Baxmayaraq ki, BMT-nin Təhlükəsizlik Şurasının keçən əsrin əvvəllərində qəbul etdiyi dörd qətnamədə ölkəmizin suverenliyi və ərazi bütövlüyü birmənalı olaraq təsdiqlənirdi, eyni zamanda, beynəlxalq sərhədlərin toxunulmazlığı və ərazilər əldə edilməsi üçün güc tətbiqinin yolverilməzliyi vurğulanırdı, Baş Assambleyada 62/243 saylı qətnamənin qəbulu zamanı Minsk qrupunun həmsədr dövlətlərinin təmsilçiləri bu mühüm sənədin qəbulunun əleyhinə səs veriblər”, - deyə deputat bildirib.\nHüquq elmləri doktoru qeyd edib ki, qətnamənin mətninə baxdıqda bu sənədin beynəlxalq hüququn prinsiplərinə əsaslanması, ümumiyyətlə, heç bir sual doğurmurdu. Qətnamədə Azərbaycan Respublikasının beynəlxalq sərhədləri çərçivəsində suverenliyin və ərazi bütövlüyünün dəstəklənməsi, BMT-nin Təhlükəsizlik Şurasının rəsmi sənədlərində göstərilən işğalçı qüvvələrin Azərbaycan ərazilərindən dərhal, tamamilə və qeyd-şərtsiz çıxarılması, işğal nəticəsində yaranmış vəziyyətin heç bir dövlət tərəfindən tanınmaması və belə situasiyanın davam etməsinə səy göstərməməsi, həmçinin digər mühüm məsələlər əksini tapıb.\nSual olunurdu ki, 62/243 saylı qətnamənin əleyhinə çıxan ATƏT-in Minsk qrupunun həmsədr dövlətləri BMT-nin Nizamnaməsində təsbit edilmiş məqsəd və prinsipləri nəyə görə bir kənara qoyub, işğalçı Ermənistanın yanında yer almağa üstünlük veriblər? Nəyə görə həmsədrlər Ermənistana təzyiq göstərmək, beynəlxalq hüquqdan irəli gələn müvafiq sanksiya rejimlərini, məsələn, silah embarqosunu, tətbiq etmək əvəzinə, faktiki olaraq Ermənistanın işğalçılıq siyasətinə göz yumub, müharibə cinayəti kimi tövsif olunan qanunsuz məskunlaşmanın və işğal altındakı ərazilərdə demoqrafik vəziyyətin dəyişdirilməsinin qarşısının alınması üçün lazımi addımlar atmırdılar?\n“Hər bir halda nəzərə almaq lazımdır ki, Azərbaycanın möhtəşəm Qələbəsi regionda yeni geostrateji vəziyyət yaradıb və bunun nəticəsi olaraq tamamilə yeni iqtisadi əməkdaşlıq formatı reallaşdırılır. Fundamental şəkildə dəyişən şəraitdə ATƏT-in Minsk qrupu, və xüsusən həmsədr ölkələr bu təşkilatın itirilmiş etimadını bərpa etmək üçün fəaliyyətlərini ciddi şəkildə yenidən nəzərdən keçirməlidirlər. Azərbaycan Prezidenti İlham Əliyevin qeyd etdiyi kimi, həmsədr ölkələr Ermənistanın təcavüzünün nəticələrinin aradan qaldırılması, bölgədə davamlı sülhün və beynəlxalq təhlükəsizliyin bərqərar olunması istiqamətində əməli addımlar atmalıdırlar”, - deyə N.Səfərov vurğulayıb.\nAZERTAG.AZ :Nizami Səfərov: ATƏT-in Minsk qrupu təşkilatın itirilmiş etimadını bərpa etmək üçün fəaliyyətini ciddi şəkildə yenidən nəzərdən keçirməlidir\n“Israel HaYom”: İsrail dövləti həmişə Azərbaycanın ərazi bütövlüyünü dəstəkləyib


Qoç - Pis gün deyil. Qətiyyətli olsanız, çox şeyə nail olacaqsınız. Enerji, qorxusuzluq və inad sizə başqalarından üstün olmağa imkan yaradır. Tərəfdaş və həmfikir tapmaq çətin deyil. Eksperimentlərdən, problemlərin həllində orijinal ideyalardan çəkinməyin.\nEnerjiniz çoxdur. Özünüzü gün ərzində əla hiss edəcəksiniz. Avtomobillə gəzintiyə çıxa, uzaqlara səfərə gedə bilərsiniz. Yeni təəssüratlar sizə ilham verir, yaradıcı potensialınız güclənir.\nBuğa - Sizin üçün çətin gün olacaq. Xoşunuza gəlməyən insanlarla işləməli olursunuz. Ancaq onlardan bir müddət də olsa, yaxa qurtarmaq mümkün deyil. Yeni tanışlıqlar gözlənilir. Bunlardan məmnun olacağınızı söyləmək çətindir. Yeni münasibətlərə başlamaq məsləhət deyil.\nBir çox Buğalar bu gün məzəli və eyni dərəcədə şübhəli təkliflər alacaqlar. Hər hansı bir qərarı verməzdən öncə onu ciddi götür-qoy etməlisiniz.\nƏkizlər - Xoş gündür, sabah da belə olacaq. Odur ki, irimiqyaslı layihələrin reallaşdırılmasına başlamaq olar. Yaradıcı məsələlərin həlli asan başa gəlir, qarşınıza qoyduğunuz məqsədlərə çatmaqda orijinal üsullardan istifadə edirsiniz. Şəxsi həyatınızda da uğurlusunuz.\nAlış-veriş etmək, parlaq, qeyri-adi əşyalar almaq olar. Xanım Əkizlər qeyri-adi saç düzümü və makiyajla fərqlənə bilərlər. Əkizlər idmanda, yarışlarda yaxşı nəticələr qazana bilərlər.\nXərçəng - Möhtəşəm qələbələrə köklənə bilərsiniz. Yaxınlarınızla aranızda olan fikir ayrılıqlarına son qoymaq, vaxtilə düşünmədən qırdığınız əlaqələri bərpa etmək mümkündür. Taleyüklü görüşlər də ola bilər. Bunlar xüsusilə günün ikinci yarısına təsadüf edir.\nCəmiyyət içinə çıxmaq üçün yaxşı gündür. Hətta maraqlı təklif almasanız da, dörd divar arasında oturmayın. Kinoya, kafeyə, parka gedin. Dostlarınızla, həmkarlarınızla qeyri-formal şəraitdə görüşə bilərsiniz. Xoşunuza gələn adamdan çox maraqlı sözlər eşidəcəksiniz.\nŞir - Suallar çox, cavablar isə azdır. Ardıcıllığı bərpa etmək üçün baş sındırmaq lazım gəlir. Bu günə istənilən görüş təyin etmək olar: insanlarla asan dil tapırsınız. Uşaqlarla, həmçinin özünü gənc hesab hər kəslə ünsiyyət əla alınır.\nAlış-veriş üçün münasib gün deyil. Sanki pullardan can qurtarmağa çalışırsınız. Sizə tamamilə gərək olmayan əşyalara pul xərcləyirsiniz. Bayağı əyləncələrdən qaçın, bunların nəticəsi çox pis ola bilər.\nQız - Maraqsız, cansıxıcı, yorucu işlərə çox vaxt sərf etməli olacaqsınız. Hər işin öhdəsindən yaxşı gəlirsiniz, amma bu, əhvalınızı düzəltmir. Yaxınlarınızla tez-tez fikir ayrılıqları yaranır. Yaşlı qohumlarınızdan biri ilə mübahisə əməlli-başlı münaqişəyə çevrilə bilər.\nMaliyyə itkiləri mümkündür. Lazımsız məsrəflərə meyllisiniz. Günün yaxşı tərəfi də var - yaradıcı potensialınız güclüdür, yaxşı şeir yaza, yaxud əla videoçarx hazırlaya bilərsiniz.\nTərəzi - Günün sizin üçün hazırladığı çətinlik və problemlərin öhdəsindən gəlmək asan olmayacaq. Amma bu o demək deyil ki, bunları aşmaq mümkün deyil. Odur ki, ümidsizliyə qapılmayın, problemlər yaranan andan onların həllinə başlayın. Məsləhətləri dinləyin, amma son qərarı özünüz, müstəqil surətdə verin. Əks halda kiminsə hiyləsinə qurban gedə bilərsiniz.\nÖz həmcinslərinizlə münasibətləriniz kəskinləşir. Əsas səbəb də budur ki, aranızda bəzən gülməli dərəcədə yersiz rəqabət var. İmicinizlə eksperiment etməyin. Saçınızı kəsdirməyin. Onları rəngləmək də məsləhət deyil.\nƏqrəb - Uğurlu gündür. İşləriniz əla alınır. Bəzi qaranlıq məqamlar bu gün aydınlanacaq. Çox faydalı bir məlumat alacaqsınız. Səfərlər yaxşı keçir, yolda maraqlı tanışlıqlar mümkündür.\nBu gün özünüzə heç bir məhdudiyyət qoymayın. Mükafat, pul, qiymətli hədiyyə ala bilərsiniz. Köhnə tanışınız isə sizə xoş sürpriz edəcək.\nOxatan - Asan, xoş gündür, hadisələr sizi qanadlandırır. İdeyalarınız süperdir, onları dərhal reallaşdırmağa başlaya bilərsiniz. Ətrafınızdakılar ardınızca gəlməyə hazırdırlar, liderliyinizi göstərmək üçün əla imkanlarınız olacaq. Maraqlı görüşlər, kəşflər mümkündür.\nƏvvəllər qazandığınız təcrübə köməyinizə gələ bilər. Bu və ötən həftə öyrəndiklərinizi tətbiq etməklə yeni bir işə başlaya bilərsiniz. Sizi tərifləyənlərə inanmaq olar. Onların tərifi səmimidir.\nOğlaq - Yaxşı gündür. İşləriniz alınır, ətrafınızdakılar istəklərinizi yerinə yetirirlər. Nədənsə şikayətlənmək üçün əsasınız yoxdur. Uğurlu bir təsadüf maliyyə vəziyyətinizi yaxşılaşdırmağa imkan verəcək.\nİntuisiyanıza güvənin. Düzdür, bəzi hiss etdikləriniz sizə qəribə görünə bilər, amma daxili səsiniz bu gün yanılmayacaq. Əgər qısqanclıq və səbəbsiz şübhələrə qapılmasanız, sevgilinizlə münasibətlərinizi başqa heç nə korlaya bilməz.\nDolça - Gözəl gündür. Xeyli iş görüb, vacib problemləri həll etmək şansınız olacaq. Əməyinizin bəhrəsi sizi sevindirəcək. Səfərə çıxa, uzaqlara gedə bilərsiniz. Yaxınlarınızla aranızda fikir ayrılıqları yaranacaq, amma maraqlıdır ki, bu, yalnız münasibətlərinizin xeyrinədir, çünki nəhayət ki, anlaşılmazlıqlara son qoymaq imkanı yaranır.\nBu gün asanlıqla aşiq olur, hətta sevgidən başınızı itirirsiniz. Tanış olarkən ürəkli olun. Romantik tanışlıqlar sizə ilham verəcək və sonra daha ciddi məcraya yönələcək. Günün ikinci yarısı dəyərli hədiyyələr ala bilərsiniz.\nBalıqlar - Müsbət tendensiyaların təsiri elə də güclü olmasa da, gününüz pis keçməyəcək. Rəqiblərinizə qalib gəlmək şansınız var, amma bunun üçün hiyləgərlik etməyiniz lazım gələcək. Bəzi Balıqlar uğurlu şəraitdən istifadə edib maliyyə vəziyyətlərini yaxşılaşdıra biləcəklər.\nYaşlı qohumlarınızla ünsiyyətdə çətinliklər yarana bilər. Əsasən məişət problemlərinin həllində fikir ayrılığı yaranır. Uğurlu alış-veriş edə bilərsiniz.\n| Müəllif - LM_Roya, Baxılıb - 2194, Rəy sayı - 6 , Tarix: 26-05-2012, 20:25 |\nGünün qoroskopu: [30.05.2012]\nGünün qoroskopu: [31.05.2012]\nGünün qoroskopu: [22.08.2012]\nGünün qoroskopu: [29.07.2012]\n26 may 2012 21:52\n26 may 2012 21:51\nŞir - Suallar çox, cavablar isə azdır. Ardıcıllığı bərpa etmək üçün baş sındırmaq lazım gəlir. Bu günə istənilən görüş təyin etmək olar: insanlarla asan dil tapırsınız. Uşaqlarla, həmçinin özünü gənc hesab hər kəslə ünsiyyət əla alınır.( menimle daniwsin sora bawkalariyla)\n26 may 2012 21:19\nSuallar çox, cavablar isə azdır. Ardıcıllığı bərpa etmək üçün baş sındırmaq lazım gəlir. Bu günə istənilən görüş təyin etmək olar: insanlarla asan dil tapırsınız. Uşaqlarla, həmçinin özünü gənc hesab hər kəslə ünsiyyət əla alınır.\nYəni ki bu gün kef edək də)\n26 may 2012 20:39\nhm axirki sirler haqqda neyse yaxsi sey yazdilar he de men beleyam\n26 may 2012 20:32


İran Bakı-Tbilisi-Qars layihəsinə qoşulmaq\nİran Bakı-Tbilisi-Qars layihəsinə qoşulmaq istəyir\n19:21 29 Noyabr 2017 Oxunub : 1054\nAzVision.az xəbər verir ki, bu barədə APA-nın Gürcüstan bürosuna açıqlamasında İranın yol və şəhərin inkişafı naziri Abbas Axundi deyib.\nNazir bildirib ki, bu məsələ ilə bağlı Türkiyə tərəfi ilə müzakirə aparılıb və memorandum imzalanıb: “Bu, çox böyük layihədir və üzərində iş gedir. Bu layihə reallaşsa, dairəvi dəmir yolu yaranacaq. İran və Türkiyə layihə üzrə işlər aparmaqla bağlı razılıq ifadə edib”.\nTeqlər: BTQ İran Tehran


QAFQAZLİFE: Qafqaz Universitetində “Maliyyə və mühasibat uçotu laboratoriyası”\nQafqaz Universitetində “Maliyyə və mühasibat uçotu laboratoriyası”\nİyunun 20-də Qafqaz Universitetində “Bank of Baku”nun dəstəyi ilə qurulmuş “Maliyyə və mühasibat uçotu laboratoriyası”nın açılışı olmuşdur.\nAzərTAc xəbər verir ki, müəllim və mütəxəssislərin, tələbələrin iştirak etdikləri açılış mərasimində Qafqaz Universitetinin rektoru, professor Əhməd Saniç Azərbaycan Prezidenti İlham Əliyevin təhsilə daim xüsusi önəm verdiyini vurğulamışdır.\nDövlətimizin başçısı İlham Əliyevin “Qara qızılı insan kapitalına çevirmək” kəlamını xatırladan professor Ə.Saniç, eyni zamanda, rəhbərlik etdiyi ali məktəbdə təhsilin inkişafı üçün reallaşdırılan tədbirlərdən danışmışdır.\n“Bank of Baku”nun idarə heyətinin sədri Fərid Hüseynov müasir dünyada təhsilin mühüm rolundan danışmış, laboratoriyadan müəllim, mütəxəssis və tələbələrin səmərəli istifadə edəcəklərinə əminliyini bildirmişdir.\nLaboratoriya müasir avadanlıq, həmçinin ACCA, CIMA, CFA və digər proqramlar üzrə resurslarla təchiz edilmişdir. Burada müvafiq proqramlar üzrə seminarlar da keçiriləcəkdir. Müasir tələblərə cavab verən yüksəkixtisaslı mütəxəssislərin hazırlanmasında laboratoriyanın əhəmiyyətli rolu olacaqdır.\nSonra tədbir iştirakçıları laboratoriya ilə tanış olmuşlar.


Xəzərdə iqlim dəyişmələri beynəlxalq layihəyə daxil edilib\n13 Noyabr 2014 20:34\nAzərbaycan Milli Elmlər Akademiyası Coğrafiya İnstitutunun alimləri iqlim dəyişmələri ilə əlaqədar Afinada keçirilən tematik proqramda iştirak ediblər. Tədbirdə institutun direktoru, akademik Ramiz Məmmədov və institutun aparıcı elmi işçisi, coğrafiya üzrə fəlsəfə doktoru Rövşən Kərimov İqlim Dəyişmələri üzrə tematik forumda iştirak ediblər.\nCoğrafiya İnstitutunun ictimaiyyətlə əlaqələr şöbəsindən Teleqraf.com-a verilən məlumata görə, görüş Avropa Birliyi üzvləri ilə Şərq Əməkdaşlığı (EaP) ölkələri arasında ikitərəfli siyasət dialoqunu nəzərdə tutan və AB tərəfindən maliyyələşdirilən IncoNet EaP Layihəsi çərçivəsində təşkil olunub. Forumda AFR, Belçika, Niderland, Avstriya, Polşa, Estoniya, Belarus, Ukrayna, Moldova, Azərbaycan, Gürcüstan və Ermənistandan seçilmiş 18 alim iştirak edirdi.\nTədbirdə Qərbi və Şərqi Avropa regionları üçün İqlim Dəyişiklikləri üzrə gələcək prioritet fəaliyyətlər müəyyənləşdirilib və H2020 Horison layihəsinə daxil edilmək üçün təqdim edilib. Forum fikir mübadiləsi üzərində qurulmuş və intensiv müzakirələr şəraitində keçib. Akademik Ramiz Məmmədov “İqlim dəyişmələrinin Xəzər və Qara dəniz sahili zonası ekosistemlərinə təsirinin fənlərarası analizi”, Rövşən Kərimov isə “Karbon tullantılarının azaldılmasına və smart texnologiyaya əsaslanan yaşıl istehsal” adlı mövzu ilə çıxış ediblər. Həmin mövzular H2020 Horison layihəsinə göndəriləcək təkliflər sırasına daxil edilib.


Milli.Az bildirir ki, bunu Trend-ə Yeni Azərbaycan Partiyasından olan millət vəkili Tahir Rzayev deyib.\nDeputat bildirib ki, UEFA Avropa Liqasının final oyunu Azərbaycanda keçirilirsə, deməli bütün dünya buna baxacaq: "Yarışa tamaşa etmək üçün Azərbaycana 40 mindən artıq xarici qonaq gələcək. Bu final oyunu Azərbaycanın imici üçün olduqca vacibdir".\nT.Rzayev vurğulayıb ki, Azərbaycanın bu uğurunu gözü götürməyən "Amnesty İnternational" kimi korrupsiyaya bulaşmış, təzyiq alətinə çevrilmiş bəzi təşkilatlar həmişə mühüm beynəlxalq tədbirlər ərəfəsində ölkəmizə qarşı çirkin kampaniya aparırlar: "Avroviziya" mahnı müsabiqəsi, Birinci Avropa Oyunları, İslam Həmrəyliyi Oyunları, Formula 1 yarışları ərəfəsində də biz bunu görmüşük. İndi də həmin qüvvələr çirkin fəaliyyətə başlayıb. Məqsədləri isə müstəqil siyasət aparan, inkişaf edən Azərbaycana təzyiq göstərməkdir. Lakin həmişə olduğu kimi bu dəfə də heç nəyə nail ola bilməyəcəklər".\nDeputatın sözlərinə görə, bu cür çirkin kampaniya aparan təşkilatlara, çox təəssüflər olsun ki, ölkə daxilində olan bəzi anti-milli qüvvələr də dəstək verirlər: "Bəzi qüvvələr UEFA Avropa Liqasının final oyunu ərəfəsində mitinq keçirməyə cəhd göstərir. 28 May - Respublika günü, eləcə də mötəbər idman yarışının keçirildiyi bir vaxtda, mitinq keçirməyə cəhd göstərmək ancaq düşmən, xəyanətkar qüvvələrin işidir. Yarışın yüksək təhlükəsizlik şəraitində baş tutması üçün bütün tədbirlər görülüb. Əvvəlki yarışların keçirilməsi də sübut edib ki, Azərbaycanda beynəlxalq yarışların keçirilməsi üçün hər cür şərait var və insanların təhlükəsizliyi təmin olunur".\nXəbərin orijinal ünvanı: https://news.milli.az/politics/757314.html\n24 İyun 2019 17:47


Finlandiya NATO-ya üzv olarsa, NATO Rusiya ilə Finlandiya arasındakı sərhədi necə qoruyacaq? Qeyd edək ki, iki ölkənin 1300 kilometrlik sərhədi var.\nRusiya ilə uzun quru sərhədi olan Finlandiya hazırda ümumi daxili məhsulunun (ÜDM) təxminən 2 faizini müdafiəyə xərcləyir. Ordusunda 23.800 aktiv və 216.000 ehtiyat personalı olan Finlandiyanın 600 artilleriya silahı və 100 əsas döyüş tankı var. Skandinaviya ölkəsi ildə 20 min əsgər hazırlayır. ÜDM-nin 1,4 faizini müdafiəyə xərcləyən və təxminən 14,600 fəal hərbi qulluqçusu olan İsveçin NATO-ya üzvlüklə bağlı Finlandiya kimi davranacağı gözlənilir. Digər tərəfdən, Rusiya Baltikyanı ölkələrə xəbərdarlıq edib ki, NATO-ya üzv olmaq “hərbi və siyasi nəticələrə” səbəb olacaq.\nMəlumata görə, Rusiya NATO-ya üzv olmaq istəyən Finlandiya ilə sərhəddə ağır hərbi texnika yığmağa başlayıb. Belə ki, Rusiya NATO-nun baş katibi Yens Stoltenberqin Finlandiya və İsveçi NATO-ya qəbul edə biləcəklərini açıqlamasından sonra hərəkətə keçib.\nXatırladaq ki, Kremlin sözçüsü Dmitriy Peskov bir müddət əvvəl Moskvada verdiyi açıqlamada, İsveç və Finlandiyanın NATO-ya daxil olma ehtimalını dəyərləndirib. NATO-nun münaqişə aləti olduğunu vurğulayan Peskov, "NATO sülh və sabitliyi təmin edən bir ittifaq deyil, Alyans münaqişə alətidir. Alyansın daha da genişlənməsi, şübhəsiz ki, Avropada təhlükəsizliyi artırmayacaq",- deyə bildirmişdi.\nQeyd edək ki, İsveç və Finlandiya 1995-ci ildən Avropa Birliyinin üzvü olsalar da, NATO-nun üzvü deyillər. Rusiyanın Ukraynaya təcavüzündən sonra bu iki ölkənin NATO-ya üzv ola biləcəyi ilə bağlı söz-söhbətlər yenidən alovlanıb.\nİkinci bir cəbhə Rusiyaya hərbi siyasi və iqtisadi anlamda necə təsir edəcək? Rusiyanın yeni cəbhələrdə müharibəsi ölkəmizə hansı təsiri göstərə bilər?\nİqtisadçı Pərviz Heydərov Bizimyol.info-ya açıqlamasında bildirib ki, Rusiyanın Ukraynadan başqa digər bölgədə də müharəbə aparmağa imkanı yoxdur. “Müharibə xərcdir. Bu xərcin öhdəsindən gəlmək hər bir dövlətin işi deyil. Xüsusən də sanksiyalar altında olan bir dövlətin. Üstəlik, Rusiyanın Ukraynaya qarşı başlatdığı müharibə onu da göstərdi ki, Rusiyanın ordusu da təsəvvür edildiyi vəziyyətdə deyilmiş. Ona görə də, əlavə olaraq digər istiqamətlərdə də Kremlin müharibə ocaqları yaradacağını düşünmək səhv olardı".\nO ki qaldı Rusiyanın yeni cəbhələrdə müharibə açacağı təqdirdə ölkəmizə hansı təsirlərin olacağına, iqtisadçı bildirib ki, Rusiya iqtisadiyyatının çökməsi Azərbaycan üçün səmərəli deyil: “Rusiya bizim üçün bazar idi. Rusiya bizim üçün idxal yolu və ən mühüm idxal mənbəyidir... Hələ ki ciddi nəticələr olmasa da, yaxında Rusiya iqtisadiyyatının sanksiyaalr altında olması ölkəmizə öz mənfi təsirlərini əyani şəkildə göstərəcək”.


Tarix My Pet » 4 Səbəbləri bir bax Photo Love Sizin axtarış təkmilləşdirilməsi olacaq\nson yeniləmə: Dec. 02 2020 | < 1\nMühüm First Impressions\nBiz sizə üçün nəzərdə deyilik bilirik, lakin biz bütün günahkar edirik “Bu örtüyü ilə bir kitab mühakimə,” Bu bir matç axtarır gəlir xüsusən! Əmin olun profil şəkil mütləq yaxşı axtarır göstərir.\nİnsanlar onlar üçün söhbət edirik kim görmək kimi\nSiz ən inanılmaz şəxsiyyət var, lakin onlar bir fikir etdik əvvəl kimsə aşık əldə vəzifələri asan deyil bilər. Lakin orijinal ilk mesaj, ilk yazdı onlar gördüm əgər onlar cavab üçün daha çox istəyirik.\nAşkar başlama Ətraflı Chance\nVeb axtarış zaman, ən çox onların Axtarışınıza uyğun üzvlərinin photos vasitəsilə hərəkət edəcək, Onların göz yuvaları bir axtarır. Bir şəkil olmadan, demək olar ki, siz keçmək üçün potensial tarixləri dəvət edirik.\nPhotos A Thousand Words Speak, Siz hətta biri Tipli etdik əvvəl\nSiz bir şəxs haqqında çox danışmaq olar və onlar bir şəkil sizin üçün doğru olsanız, belə ki, sizin xeyrinə bu giriş istifadə. Niyə daha sonra bir əlavə? Bir müxtəlif ssenariləri sizin Photos, şeyler böyük söhbət marşlar etmək sevgi…\nBelə, Sizin üçün nə gözləyir? İndi qeyd ol\n7 Simple yolları Ona Sevgi uçurmaq


Sumqayıt şəhəri 10cu mikrorayon 4 otaq , Sumqayıtda evler satisi\nElanlar ▸ Daşınmaz Əmlak ▸ Köhnə bina evi ▸ sumqayit seheri 10cu mikrarayonda evler\nSumqayıt şəhəri 10cu mikrorayon 4 otaq , Sumqayıtda\nElan nömrəsi: 425323\nSumqayıt şəhəri 10cu mikrorayonda yerləşən 9 mərtəbəli binanın 6cı mərtəbəsi olan 4 otaqlı orta mınzil satılır.Qaz su işıq daimidir telefon internet xətti var.2 eyvanlıdır orta təmirlidir.Əlavə olaraq mətbəx mebeli ilə təchiz olunub su çəni var.Həmçinin kondisionerdə mənzildə qalacaq.Əsas yola yaxındır.Real alıcıya endirim olunacaq.\nOfis ünvanımız Sülh Plaza 605\_1ci otaq\nQiyməti 83 000 Azn\nÜnvan: Sumqayıt şəhəri 10cu mikrorayon\nBaxılıb: 61 , Tarix: 02.12.2019 Göndər\n34 cu mehelle sülh küçəsi, 3 otaq , Sumqayıtda\n9 MK . Üzeyir Hacıbeyov küçəsi . Bina 7/8 mən 48, 3 otaq , Sumqayıtda\nSumqayit seheri, Kimyacilar qesebesi, 1 otaq , Sumqayıtda\nSumqayit Kimyacilar qeseb, 3 otaq , Sumqayıtda\nSumqayıt şəhəri, 42ci məhəllə, 9 saylı yataqxana, 2 otaq\n36ci meh., Sulh kuc. 21, 3 otaq , Sumqayıtda\nSumqayit 12mk, 1 otaq , Sumqayıtda\nSumqayit 9 cu mikr, 4 otaq , Sumqayıtda\n8ci mikrorayon 17/29, 3 otaq\nSumqayıt şəhəri 2-ci məhəllə, 2 otaq\nHacı Zeynalabdin Taqıyev qəsb, 3 otaq , Sumqayıtda\nSumqayit 9 cu mikr, 2 otaq , Sumqayıtda\nSumqayıt şəhəri 9-cu mikrorayon, heydər parkına yaxın, 3 otaq\nSumgayít ş.45mehelle, 2 otaq , Sumqayıtda\nSujmqayıt ş. 9 mkr, 2 otaq , Sumqayıtda\nev alqi satqisi ev elanlari unvan az evler eco slim mebel ustasi avto hisseler samsung galaxy tab 4 plansetlerin qiymeti üzük bmw m bufer kombi ustasi kondisioner ustasi bineqedide satilan evler lalafo.heyet evler satilan evler.bineqedi bineqedi clash of clans sumqayitda 2 otaqli kiraye evler 2016 tezbazar.az


“And içirəm ki, verdiyim sözə və götürdüyüm öhdəliklərə əməl edəcəyəm, öyrəndiklərimi insanların sağlığına qovuşması üçün istifadə edəcəyəm”. Bu andı gələcəyin həkimləri – Azərbaycan Tibb Universitetinin məzunları iyunun 26-da keçirilən təntənəli Məzun Günündə səsləndirdilər. Onlar Həkim andı içərək bu peşənin davamçıları olduqlarından şərəf duyduqlarını bildirdilər.\nElektra Events Hall-da keçirilən ATU-nun 2019-cu il buraxılışına həsr olunmuş təntənəli mərasimdə universitetin rektoru, professor Gəray Gəraybəyli məzunları təbrik edənlər sırasında birinci oldu: “Bu gün məzunlarımız universiteti tərk edib həkim ordusu sıralarına qoşulurlar. Bu həm çox məsuliyyətli, həm də şərəfli yoldur. Təsadüfi deyil ki, Ulu Öndərimiz Heydər Əliyev Azərbaycanda həkim və müəllimlərin rolunu yüksək qiymətləndirmiş, daim diqqət mərkəzində saxlamışdır. Ulu Öndərimizin layiqli davamçısı olan Prezident İlham Əliyev cənabları təhsilimizin inkişafı naminə həmişə seçilən tələbələri diqqət və qayğıdan kənarda saxlamır. Yüksək bal ilə Universitetimizə qəbul olunan tələbələrin Prezident Təqaüdünə layiq görülməsi buna bariz nümunədir”.


Fikrət Yusifov: “Prezident İlham Əliyev heç vaxt neftə güvənməyib...”\nBiznes və iqtisadiyyat xəbərləri 11 Avqust 2015 13:58 (UTC+04:00)\n"Azərbaycan iqtisadiyyatının diversifikasiya edilməsi ölkə rəhbərliyinin gündəminə dünən gəlməyib. Bu məsələ Azərbaycan Prezidenti İlham Əliyev hakimiyyətə gəldiyi ilk vaxtlardan hökumətin gündəmində dayanan ən mühüm məsələlərdən biri olub və biri olaraq da qalır. Bu məqsədə çatmaq üçün Prezident İlham Əliyevin təşəbbüsü ilə 2004-cü ildən başlayaraq regionların sosial iqtisadi inkişafına dair iki proqram uğurla icra olunub və artıq 2014-2018 ci illəri əhatə edən üçüncü proqram yerinə yetirilir".\nBunu "Ekonomiks" Beynəlxalq İqtisadi Araşdırmalar Birliyinin sədri, iqtisad elmləri doktoru, professor Fikrət Yusifov Prezident İlham Əliyevin "Qalaaltı Hotel & SPA" müalicə-istirahət kompleksinin açılışı zamanı səsləndiridiyi fikirləri şərh edərkən deyib. F.Yusifov qeyd edib ki, Prezident "Biz nefti, qazı kənara qoymalıyıq, ümumiyyətlə unutmalıyıq" deyərkən əslində 11 il əvvəl başladığı xəttin dəyişməz olduğunu bir daha açıqlamış olub: "Təəssüf edirəm ki, bəziləri Prezidentin bu fikirləri ətrafında çirkin müzakirələr açıb. İllərdir insanlara yalan satan, cəmiyyətə həqiqətə uyğun olmayan informasiyalar ötürməyə çalışan, özlərini "lider" və "nəhəng" iqtisadçı hesab edənlər bu dəfə də ənənələrinə sadiq qalıb, məsələləri məqsədli şəkildə çaşdırıcı istiqamətdə təhlil və təqdim edirlər. Guya Prezident "nefti və qazı unutmaq lazımdır" deyərkən dövlətin iqtisadi siyasətinin dəyişdiyini bəyan etmiş olub. Qətiyyən belə deyil. Prezident Azərbaycan iqtisadiyyatının neftdən asılılığını aradan qaldırmaq zərurəti barədə dünən deyil, 11 il əvvəl danışıb və elə o vaxtdan da bu istiqamətdə konkret dövlət proqrlamlarının icrasına başlanılıb. Biz Azərbaycanın qeyri-neft sektorunun vəziyyətinə dair yazılarımızda Prezidentin 11 il əvvəl səsləndiridiyi fikirdən bir neçə dəfə istifadə etmişik və ölkədə gedən iqtisadi proseslərin məhz həmin çağırışa uyğun şəkildə davam etdiyini konkret rəqəmlərlə göstərmişik. Görünür Prezidentin 11 il əvvəl dediklərini yaddaşı zəif olanlara bir daha xatırlatmalıyıq. Ümid edirik ki, daha unutmayacaqlar. "Neft faktoru ölkəmizin iqtisadiyyatında böyük rol oynayacaq, ancaq biz iqtisadi siyasətimizi elə qurmalıyıq ki, sanki Azərbaycanda neft yoxdur - daha doğrusu Azərbaycan neft ölkəsi deyil". Bunu İlham Əliyev Prezident seçiləndən cəmi 1 il sonra deyib. Bu il mayın 8-də dilə gətridiyi fikirlər isə məhz 11 il əvvəl təməli qoyulmuş iqtisadi siyasətin dəyişməz olduğunun növbəti dəfə bəyan olunması idi. Prezident bununla bir daha qeyd etmiş oldu ki, onun rəhbərliyi ilə illərdir iqtisadiyyatın şaxələndirilməsi istiqamətində görülən işlər bundan sonra da davam etdiriləcək və ölkə iqtisadiyatının neftdən asılılığını aradan qaldırmağa hesablannış addımlar davamlı xarakterdə olacaq. Prezident İlham Əliyev heç vaxt neftə güvənməyib və elə ona görə də hakimiyyətə gəldiyi ilk günlərdən iqtisadiyyatın şaxələndirilməsi istiqamtində effektiv addımlar atıb".\nPrezidentin sərəncamları ilə ötən ilin sənaye, cari ilin isə kənd təsərrüfatı ili elan olunduğunu, hazırda regionlarda sənaye məhəllələrinin salınması və aqroparkların yaradılması istiqamətində ciddi işlər getdiyini xatırladan F.Yusifov qeyd edib ki, ötən 11 il ərzində iqtisadiyyatın qeyri-neft sektorunda ümumi məhsul buraxılışı 6,3 dəfə artaraq 2003-cü ildəki 9 milyard 254 milyon manatdan 58 milyard 544 milyon manata çatıb: "Təkcə 2014-cü ildə qeyri-neft sektorundan büdcəyə daxilolmalar 2013-cü illə müqaisədə 14,5% artıb. Ümumi Daxili Məhsulun tərkibində qeyri-neft sektorunun payı artaraq 70%-ə yaxınlaşmaqdadır. Yaxın perspektivdə bu rəqəmin 80%-ə çatacağına heç bir şübhə yoxdur. Azərbaycanın bu uğurlarını beynəlxalq maliyyə qurumları da öz hesabatlarında təsdiq edirlər. Çirkin siyasi oyun oynayan birisi isə deyir ki, bütün bunların xalqa heç bir aidiyyatı yoxdur. Bu on ildən artıq vaxt ərzində bir milyondan artıq iş yerləri açılıbsa, əhalinin gəlirləri 7 dəfəyə qədər artıbsa, bunun xalqa necə dəxli olmaya bilər? Neftsiz Azərbaycan iqtisadiyyatını "təhlil" edib ağılsız nəticələrə gələnlər və neftimiz olmasa Gürcüstanın regionda bizi üstələyəcəyini deyənlər bilsinlər ki, bu gün nefti və qazı nəzərə almasaq da belə Azərbaycanın Ümumi Daxili Məhsulu Gürcüstanın Ümumi Daxili Məhsulundan 2,3 dəfə, Ermənistanın Ümumi Daxili Məhsulundan isə 3,6 dəfə çoxdur. Özünə "iqtisadçı", "ekspert" deyən, Gürcüstanı ölkəmizlə müqayisə edib onun üstün mövqelər əldə edə biləcəyinə dair gülməli hesablamalar aparan Facebook "maliyyəçiləri" bu ölkəni Azərbaycanın reallaşdırdığı transmilli layihələrdən kənarda təsəvvür ediblərmi? Belə bir vəziyyətdə Gürcüstan iqtisadiyyatının hansı şəkil alacağını da proqnozlaşıdıra bilərlərmi? Bu bəylər unutmasınlar ki, bizim neftimizi, qazımızı da heç kim əlimizdən alan deyil və bu enerji resursları Azərbaycan iqtisadiyyatına töhfələr verməkdə davam edəcəklər. Sadəcə, dövlətin xətti Azərbaycanı iqtisadiyyatı diversifikasiya olunmuş ölkəyə çevirməkdir ki, bu yöndə əldə olunmuş konkret nəticələri də artıq hamı görür".\nF.Yusifov hesab edir ki, Prezident İlham Əliyevin fikirlərini öz siyasi maraqları kontekstində şərh edənlərin davranışında təəccüb doğuracaq heç nə yoxdur: "Bu adamların bəlli məramları var. Onlar tutduqları yolu heç nəyə dəyişmək fikrində deyillər. Hakimiyyətdə olduqları bir il ərzində Azərbaycanı ora qədər sürüklədilər ki, ərazilərimizdə 4 yeni dövlətin yaradılma təhlükəsi yarandı. Ayılıb görəndə ki, dövləti idarə etmək imkanında və bacarığında deyillər, Azərbaycanı bir dövlət olaraq məhv olmaq həddinə gətirib çıxarıblar, çıxış yolunu Heydər Əliyevi hakimiyyətə gətirməkdə gördülər. O, gəldi - əvvəlcə dağıdılmış və yan üstə qoyulmuş Azərbaycanı ayaq üstə qaldırdı, sonradan isə onu bütün dünyanın hesablaşdığı bir dövlətə çevirdi. Bu gün Azərbaycan bölgənin ən qüdrətli dövlətinə çevrilib. Bunu təkcə biz yox, artıq bütün dünya, hətta düşmənlərimiz olan ermənilər də etiraf edir. Bunun belə olduğunu rəqəmlər, konkret faktlar deyir. Bu adamlara isə hansısa izah, arqumentlərə söykənən təhlillər lazım deyil. Onların öz "məntiqi" var - hər şeyi qara rəngdə görmək məntiqi. Bax elə bu məntiq də onları zəlil edib. O qədər aşağılara yuvarlanıblar ki,mitinq çağırışlarına paytaxt sakinlərinin 0,1%-i belə reaksiya vermir. Yalan üzərində qurulmuş siyasətə üstünlük verən, təkcə xalqın deyil, ətraflarında olan beş-on nəfərin də heysiyyatı ilə oynayan, onları öz çirkin oyunlarının qurbanına çevirən "lider" ayamalı siyasi işbazlardan reallığa və sadə məntiqə söykənən hansısa davranış gözləməyə dəyməz. Bu adamlar Azərbaycan dövlətinə qarşı istənilən xəyanətə hazırdırlar və odur ki, ölkənin əldə etdiyi uğurları həzm edə bilmirlər".


Müstəqil AZ 09:14 / 01 May 2021\nMüstəqil.Az xəbər verir ki, bu barədə “Faynənşl Tayms” nəşrində dərc olunan məqalədə bildirilib.\n“Bu gün burada yalnız beş akkreditə olunmuş diplomat çalışır. Buna görə hər biri yalnız kompleksin üç mərtəbəsini tuta bilər”, – məqalədə vurğulanıb.\n“Bu müddət ərzində hər iki tərəf diplomatları ölkədən çıxardı. Rus diplomatların əksəriyyəti Rusiya ilə tarixi əlaqələri olan Şərqi Avropa ölkələri tərəfindən qovuldu – Baltikyanı ölkələrdən Bolqarıstana qədər. Bu, bölgə ilə Moskva arasındakı münasibətlərin çətin durumda olduğunu və qalan diplomatlarla münasibətlərin yenidən qurulmasının nə qədər çətin olacağını ortaya qoyur.\nDiplomatların əksəriyyəti Praqa Rusiya casuslarını 2014-cü ildə Çexiyanın silah anbarında partlayış təşkil etməkdə günahlandırdıqdan sonra qovuldu. Sonra iki nəfər öldü. Çexiya hökuməti daha sonra 18 rus diplomatı evə, Moskva isə bunun müqabilində 20 Çexiyaya göndərdi. Sonra Çexiya tərəfi hər iki ölkənin diplomatik nümayəndəliklərindəki personal sayının eyni olmasını tələb edərək, daha 63 rusu qovdu”.\n← Dünyada koronavirusa yoluxanların sayı 150 milyonu keçib\nVolqo-Baltikin əsas magistral yolunda yeni navqasiya xətti açılıb →


25.04.2018 10:29 | Oxunma sayı: 174\nYenidən Azərbaycan Respublikasının Prezidenti seçilməyiniz münasibətilə Sizi Avropa Gimnastika İttifaqı adından və şəxsən öz adımdan səmimi qəlbdən təbrik edirəm.\nOn beş illik prezidentliyiniz dövründə idman sahəsi də daxil olmaqla, sosial-iqtisadi, təhsil, mədəniyyət və başqa sahələrdə bir çox uğurlar əldə edilib.\nÖtən illər ərzində Azərbaycan idmanın müxtəlif növləri üzrə beynəlxalq yarışların keçirildiyi məkana çevrilib. Azərbaycan birinci Avropa Oyunları və IV İslam Həmrəyliyi Oyunları kimi bir çox mötəbər idman tədbirlərinə yüksək səviyyədə ev sahibliyi edib. Həmin dövrdə ölkəmizdə bir sıra möhtəşəm idman obyektləri istifadəyə verilib.\nSizin dəstəyinizlə inşa olunmuş Milli Gimnastika Arenası təkcə Azərbaycan milli komandasının gimnastlarını və məşqçilərini deyil, idmanın bu növü üzrə Bakıda keçirilən təlim-məşq toplantılarının və beynəlxalq yarışların iştirakçılarını heyran qoyub. Bu arena indiyədək Avropa miqyasında gimnastika üzrə 6 yarışın yüksək səviyyədə keçirilməsinə imkan yaradıb.\nDünya kubokları və çempionatları, digər beynəlxalq tədbirlərlə yanaşı, Azərbaycan üç dəfə (2007-ci, 2009-cu və 2014-cü illərdə) Ritmik Gimnastika üzrə Avropa Çempionatına ev sahibliyi edib. Bu günlərdə batut, ikili mini-batut və tamblinq üzrə ən güclü gimnastlar Bakıda keçirilən 26-cı Avropa Çempionatına qatılıblar. Bu çempionat 2018-ci ildə Argentinada keçiriləcək yeniyetmələrin III Yay Olimpiya Oyunları üçün, 2019-cu ildə isə Belarusda təşkil olunacaq II Avropa Oyunları üçün lisenziya qazanmaq imkanı verib.\nAzərbaycanda idmanın inkişaf sürəti, yarışların təşkili səviyyəsi, peşəkar idmanın inkişafı üçün yaradılmış şərait və idmanın kütləvililiyinin təmin olunması, idmançıların beynəlxalq arenada əldə etdikləri nailiyyətlər dünya idman ictimaiyyətinin diqqət mərkəzindədir. İdman tədbirlərinin iştirakçıları Bakının gözəlliyinə, onun müasir binalarına və infrastrukturuna, eləcə də ölkədə əhalinin rifahına birbaşa təsir edən hərtərəfli iqtisadi tərəqqiyə heyran qalırlar. Bu, Azərbaycanda idmanın inkişafına yönəlmiş, gələcək nəsillər üçün böyük bir miras olan məqsədyönlü siyasətinizin nəticəsidir.\nSizə Azərbaycanın tərəqqisinə yönəlmiş gələcək fəaliyyətinizdə böyük uğurlar arzulayıram.\nƏminəm ki, Azərbaycan xalqının Zati-alinizə olan inamı Sizi ölkənin inkişafı, rifahı və təhlükəsizliyi istiqamətində mühüm səyləri davam etdirməyə ruhlandıracaq.\nAvropa Gimnastika İttifaqının prezidenti


Meydan Əsgərov: \_"Bəzi populyar müğənnilər toyu idarə edə bilmirlər\_" - İTTİHAM\n6 İyun 2012 17:18 | 68\nMüğənni Meydan Əsgərov uzun illər səhnədə olsa da, hər zaman qalmaqallardan uzaq olmağa çalışıb. Sözügedən müğənninin SİA-ya verdiyi müsahibəni təqdim edirik:\n- Bizim müğənnilər toy bazarı tutmaq üçün lirik, klassik əsərlərə müraciət etmirlər. Bu fikirlə razısınız?\n- Həqiqətən indi müğənnilər toy bazarında olmaq üçün başqa mahnılara üstünlük verirlər. Ancaq bu mahnının mənim üçün xüsusi önəmi var. Məhz Beyrəyin mahnısına görə mənə müraciət edənlər çox olur. Filmdə mahnı xalq artistimiz Yalçın Rzazadənin ifasında səslənib. Mənə də bu mahnı uğur gətirib. Bu mahnını çox sevirəm. Hərənin bir tembri var. Bu mahnı mənim də ifamda qəbul olundu.\n- Bəzən gənclərimiz korifeylərimiz tərəfindən möhürləri vurulan mahnılara müraciət etməkdən qorxurlar. Yəni risk etmirlər. Siz necə, Yalçın Rzazadədən sonra bu mahnıya müraciət etməyə qorxmadınız ki?\n- Qorxmamışam. Səsimə güvənirəm. Repertuarımda 200-dən artıq mahnı var. Bu mahnını ifa etmək mənə çox uğur gətirib. Qaldı toy bazarına, razıyam. Çox vaxt müğənnilər 6-8-lik mahnılar oxuyurlar. Bu mahnı kommersiya xarakterli musiqi deyil. Ancaq ürəyimə yatan mahnıdır. Emin Sabitoğlunun bəstəsidir. Məndən bunu el şənliklərində tez-tez tələb edirlər. Efir məkanında mən özümü bu mahnılarla bəlkə də tanıda bilməmişəm. \_"Sarı gəlin\_" mahnısı mənə populyarlıq gətirdi.\n- Sözügedən mahnıyla nə qədər pul qazanmısız ?\n- Deyərdim ki, məndən çox populyar müğənnilər bu mahnıdan yaxşı pul qazanıblar. Çünki ən tanınmış müğənnilər belə toylarda bu mahnını oxuyublar. Məndən çox onlar qazanıblar. Bəziləri deyirlər ki, biz belə mahnılar oxumuruq. Ancaq eşitmişəm ki, həmin müğənni toyda məhz bu mahnını oxuyub.\n- Sirr deyilsə, siz toylara neçəyə gedirsiz?\n- Baxır toya. Bakıda 3-4 min manat arası toya gedirəm.\n- Populyarlarla eyni məclislərdə olursuz. Sizə yuxarıdan aşağı baxanlar olub?\n- Yuxarıdan aşağı baxana mən qalxıb lap yuxarıdan baxıram. Normal münasibət göstərənlərə də hörmətlə yanaşıram. Efirdən görünən, populyar olan bəziləri özlərini dartmaqla heç nə əldə etmirlər. Allah təkəbbürlü insanları sevmir. İnsan olmağı bacarmaq lazımdır.\n- Toylarda varsınız. Bəs efir məkanında niyə az görünürsüz?\n- Bu gün heç kimə sirr deyil ki, efirlərlə tanışlıq, bir də kommersiya üstündə qurulub. Mənim də bəzi problemlərim olub. O üzdən efirlərə çıxmağımda fasilələr yaranıb. İnşallah, yaradıcılığımda dəyişikliklər var. Bundan sonra maraqlı layihələrlə, konsert proqramı ilə tamaşaçı qarşısına çıxacam. Efirlərdə görünəndə populyar olursan, bu sirr deyil. Ancaq bundan sonra efir məkanında görünəcəm.\nBizim psixologiyamızda bu var ki, efirdə çox görünənə müraciət edirlər. Toyda populyar müğənninin dəvət edir. O müğənni də toyu idarə edə bilmir. Ev sahibi peşman olur ki, bu qədər pulu ona verib. Ancaq peşmançılıq sonradan fayda vermir. Gərək qalmaqal edəsən ki, səni tez tanısınlar. Bu da mənim mədəniyyətimə yaraşmaz.\nMən Mübariz İbrahimovun xatirəsinə mahnı yazdım, oxudum, klip çəkdirdim. Ancaq efirlər o klipin yayımlanması üçün məndən 1500 manat pul istədilər. Axı səsi olan müğənnidən pul almaq düzgün deyil.\n- Yeni layihəniz nə zaman tam hazır olacaq?\n- Həmin layihəm yaxın zamanda hazır olacaq. Bu mahnıya klip çəkdirməyi də nəzərdə tutmuşam. İstəyirəm ki, korifey sənətçimizin ifasında olan mahnıya layiqincə klip çəkdirim. İndi korifey sözünü o qədər ucuzlaşdırıblar ki, adam böyük sənəkarları təqdim edəndə bilmir hansı sözdən istifadə etsin ki, düzgün səslənsin. Korifeyin yerinə yeni söz tapmaq lazımdır.\nEmin Sabitoğlunun sənəti ölməzdir. İstəyirəm ki, repertuarımda klassik əsərlər üstünlük təşkil etsin. Hətta toylarda da bu mahnılardan çox istifadə edirəm.


"Vətəndaş itaətsizliyi"nə çağıran müxalifət lideri xəstəxanalıq oldu\n17:40 16.04.2018 (Yenilənib 17:51 16.04.2018)\nErmənistanda müxalif "Yelk" fraksiyasının lideri Nikol Paşinyan "Nairi" tibb mərkəzinə aparılıb\nBAKI, 16 aprel — Sputnik. Ermənistanda müxalif "Yelk" fraksiyasının lideri Nikol Paşinyan "Nairi" tibb mərkəzinə aparılıb. Sputnik Ermənistan-ın məlumatına görə, bunu xəstəxanadakı mənbə bildirib.\nPolis mitinqçiləri parlament binasına buraxmaqdan imtina edib. Bundan sonra polislə vətəndaşlar arasında dava düşüb. Deputat Nikol Paşinyan və nümayişçilər polis kordonunu yarmağa çalışıblar.\nPolisin vurduğu zərbə nəticəsində Paşinyan travma alıb və təcili yardımla xəstəxanaya çatdırılıb.\nFəalların "Facebook" səhifəsində Paşinyanın əlləri qan içində olan fotoları yayılıb.\nYerevanın Baqramyan prospektində polislə nümayişçilər arasında yaranan qarşıdurmada bir neçə nəfər xəsarət alıb. Ermənistan paytaxtında mitinq keçirən şəxslər hüquq-mühafizə orqanlarının səs bombasından istifadəsinə cavab olaraq polis kordonunu yarmağa çalışıblar.\nPolislə qarşıdurma bir neçə mitinqçinin xəsarət alması ilə nəticələnib.\nİnsident ondan başlayıb ki, "Vətəndaşlıq borcu" partiyasının lideri Nikol Paşinyan polisdən çoxsaylı tərəfdarlarını parlament binasına buraxmağı xahiş edib. Polis isə bundan imtina edib. Bildirib ki, Milli Məclisin binasına yalnız o, özü və fraksiyasının üzvləri daxil ola bilərlər, qalanların ixtiyarı yoxdur.\nİmtina alan nümayişçilər polisə müqavimət göstərərək onun sıralarını yarıblar. Nəticədə polislə vətəndaşlar arasında dava düşüb. Mitinqçilər hakimiyyət əleyhinə müxtəlif şüarlar səsləndiriblər.\nXatırladaq ki, aprelin 16-da səhər saatlarından başlayaraq Yerevanda eks-prezident Serj Sarqsyanın baş nazir postuna namizədliyinin irəli sürülməsinə etiraz edən minlərlə adam "vətəndaş itaətsizliyi" aksiyasına başlayıblar. Bir neçə saat ərzində Paşinyan tərəfdarları Yerevanın mərkəzi küçə və meydanlarını tutublar, yollarda və metropolitendə hərəkəti iflic ediblər. Metro öz işində saatlarla fasilə etmək məcburiyyətində qalıb.\nyaralanma, Nikol Paşinyan, toqquşma, Ermənistan, müxalifət, aksiya


Amazon Prime Day (15 iyul) üzrə ən yaxşı təkliflər | IPhone xəbərləri\n15 İyul Bazar ertəsi və bu, Amazon Prime Gününün yeni başladığı deməkdir. Çoxdan bəri izlədiyiniz və qiymətlərinə görə almağa qərar verməyi bitirmədiyiniz məhsulları əldə etmək fürsətidir. Bəzən 50% -ə çatan endirimlər bir çox məhsulun qiymətlərini qarşısıalınmaz edir.\nFərqli iPhone, iPad, MacBooks və digər noutbuklar, ağıllı saatlar, ağıllı və normal dinamiklər daxil olmaqla smartfonlar ... bu günlərdə endirimli texnologiya kataloqu çox böyükdür və sizə təklif etmək istəyirik. hər gün ən yaxşı təkliflər təklif olunur ki, dəli olmaq istəməyin. Apple və Apple olmayan məhsullar seçimimiz belədir.\n2 Mac kompüterlər\n4 Amazon Echo Dinamikləri\n5 Digər aksessuarlar və cihazlar\nApple-a bənzər bir telefon üçün təməlqoyma bir qiymət olan 264 avrodan başlayan fərqli iPhone modellərimiz var. Bir iPhone axtarırdınızsa və bir il üçün bütün qənaətləri sərf etmək istəmirdinizsə, Amazonun sizə təqdim etdiyi bu seçimlərə nəzər yetirin:\nYenilənmiş iPhone 7 32GB € 264 (əlaqə) Digər imkanlar, qiymətlər və rənglərdə də mövcuddur.\niPhone 8 64GB € 549 (əlaqə) müxtəlif rəng və qabiliyyətlərdə də mövcuddur\niPhone 8 Plus 64GB € 649 (əlaqə)\niPhone XS 64GB € 899 (əlaqə)\nBəzi modellərdə 500 avrodan çox qənaət edərək Mac kompüterlərini həmişəkindən çox aşağı qiymətə əldə etmək seçimimiz var. Ən yaxşı təkliflərlə seçdiyimiz budur:\nMacBook 12 ″ M3 256GB 999 € -dan (əlaqə)\n21 € 'dan iMac 4 ″ 1199K (əlaqə)\n27 € 'dan iMac 5 ″ 1799K (əlaqə)\nApple tabletləri hələ də bazarın mübahisəsiz padşahlarıdır, sentyabr ayından iPadOS-a yüksəltmək nəhayət onlara hamımızın istədiyi vitaminləri verəcək və indi də sensasiyalı bir qiymətə əldə edə bilərsiniz.\niPad Pro 12,9 ″ 64GB WiFi + Cellular € 799 (əlaqə)\niPad Pro 12,9 ″ 256GB € 899 (əlaqə)\niPad Pro 12,9 ″ 512GB € 999 (əlaqə)\nAmazon’un ağıllı hoparlörleri xüsusiyyətləri və qiyməti baxımından ən çox satılanlardır və indi onları daha da ucuzlaşdıra bilərsiniz:\n19,99 € üçün Echo Girişi (əlaqə)\nEcho Dot € 29,99 (əlaqə)\nYankı € 59,99 (əlaqə)\nEcho Plus 99,99 € (əlaqə)\nEcho Show 5 € 59,99 (əlaqə)\nEcho Show € 189,99 (əlaqə)\nDigər aksessuarlar və cihazlar\nApple cihazlarımıza uyğun digər aksesuarlar da müstəsna qiymətlərlə mövcuddur. Bu bizim şəxsi seçimimiz:\nUE BOOM 2 € 59,99 (əlaqə)\nUE MEGABOOM 3 + Echo Girişi € 169,99 (əlaqə)\nB&O BeoPlay H9i € 318,95 (əlaqə)\nB&O BeoPlay A1 € 132 (əlaqə)\nSonos Oyunu: € 1 (əlaqə)\nPhillips Hue ampulləri - 32 avrodan başlayan paketlər (əlaqə)\nMəqaləyə tam yol: İPhone xəbərləri » iPhone » İPhone Aksesuarları » Amazon Prime Day (15 iyul) üçün ən yaxşı təkliflər


Nepalda iten teyyarenin dağıntıları tapıldı: 23 ölü - Azadliq Xeber\nNepalda iten teyyarenin dağıntıları tapıldı: 23 ölü\nNepalda itən təyyarənin dağıntıları tapıldı: 23 ölü\n24.02.2016 / 14:51 xeber –\nNepalda bu səhər dağlıq bölgədə itdiyi deyilən Tara Hava Yollarına aid sərnişin təyyarəsinin qalıqları tapılıb.\nLent.az-ın xarici mətbuata istinadən məlumatına görə, bölgədəki axtarışlar nəticəsində hadisə zamanı təyyarədə 2-si xarici vətəndaş olmaqla ümumilikdə 23 nəfərin öldüyü açıqlanıb. Açıqlamada cəsədlərin tamamilə yanıb külə döndüyü deyilir. Həmçinin bildirilir ki, sərnişinlərdən 2-si Çin və Küveyt vətəndaşı, qalan 21 nəfər isə Nepal vətəndaşıdır. Sərnişinlər arasında 2 uşaq da olub.\nQeyd edək ki, Jomsom kəndindən Pokhara şəhərinə gedən Tara Hava Yollarına aid 23 nəfəri daşıyan sərnişin təyyarəsi səhər saatlarında dağlıq bölgədə radardan yoxa çıxıb. Polis nümayəndəsinin verdiyi məlumata görə, təyyarə qalxdıqdan 18 dəqiqə sonra yerə düşüb.


Ölkə ərazisində sabaha olan hava proqnozu açıqlanıb - AZƏRTAC – Azərbaycan Dövlət İnformasiya Agentliyi\nÖlkə ərazisində martın 21-nə gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, gün ərzində əsasən yağmursuz keçəcəyi gözlənilir. Lakin gecə bəzi yerlərdə yağış yağacağı ehtimalı var. Şimal-qərb küləyi əsəcək. Havanın temperaturu gecə 4-6° isti, gündüz 8-10° isti təşkil edəcək.\nMartın 21-22-də Abşeron yarımadasında iqlim normasına yaxın temperatur rejimi və meteoroloji amillərin normal sutkalıq gedişi gözlənilir ki, bu da meteohəssas insanlar üçün əlverişlidir.\nNaxçıvan Muxtar Respublikasında hava əsasən yağmursuz keçəcək, lakin gecə bəzi yerlərdə yağış yağacağı ehtimalı var. Qərb küləyi əsəcək. Havanın temperaturu gecə 3° şaxtadan 2°-dək isti, dağlıq ərazilərdə 5-7° şaxta, gündüz 10-15° isti təşkil edəcək.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən-Gədəbəy rayonlarında hava əsasən yağmursuz olacaq, lakin gecə və səhər bəzi yerlərdə yağış yağacağı gözlənilir. Ayrı-ayrı yerlərdə duman olacaq, qərb küləyi əsəcək. Havanın temperaturu gecə 0-5° şaxta, gündüz 3-8° isti təşkil edəcək.\nQazax, Gəncə, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək, lakin gecə bəzi yerlərdə yağış yağacağı gözlənilir. Səhər ayrı-ayrı yerlərdə duman olacaq, qərb küləyi əsəcək, ayrı-ayrı yerlərdə arabir güclənəcək. Havanın temperaturu gecə 1-5° isti, gündüz 10-15° isti təşkil edəcək.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək, lakin gecə və səhər bəzi yerlərdə yağış yağacağı gözlənilir. Ayrı-ayrı yerlərdə duman olacaq, qərb küləyi əsəcək. Havanın temperaturu gecə 0-5° isti, gündüz 6-10° isti, dağlarda gecə 6-11° şaxta, gündüz 0-5° şaxta təşkil edəcək.\nMərkəzi Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan, Neftçala rayonlarında hava əsasən yağmursuz olacaq, lakin gecə və səhər bəzi yerlərdə yağış yağacağı gözlənilir. Gecə və səhər ayrı-ayrı yerlərdə duman olacaq, qərb küləyi əsəcək, ayrı-ayrı yerlərdə arabir güclənəcək. Havanın temperaturu gecə 2-6° isti, gündüz 10-15° isti təşkil edəcək.\nMasallı, Yardımlı, Lerik, Lənkəran, Astara rayonlarında bəzi yerlərdə arabir yağış yağacağı gözlənilir. Ayrı-ayrı yerlərdə intensiv olacağı, dağlıq ərazilərdə qar yağacağı ehtimalı var. Dağlarda duman olacaq, şərq küləyi əsəcək. Havanın temperaturu gecə 5-7° isti, gündüz 9-14° isti, dağlarda gecə 2° şaxtadan 3°-dək isti, gündüz 4-7° isti təşkil edəcək.\nAZERTAG.AZ :Ölkə ərazisində sabaha olan hava proqnozu açıqlanıb\nSabah Azərbaycanda yağmursuz hava gözlənilir\nQanunsuz ovlanan heyvanlara görə cərimə məbləğləri açıqlanıb\nDaxili Qoşunların tabor və dəstə komandirləri ilə metodiki-təlim toplanışı keçirilib\nBakıda “Caspian Franchise” forumu keçiriləcək\n“Potensial məktəb direktorları” layihəsinin müdavimləri Dünya Məktəbində\nAlimlər Təbaşir dövrünə aid daşlaşmış ağac qətranı tapıblar\nVakant vəzifələr üzrə ümumi müsahibədə 10 namizəd uğur qazanıb\nMusiqi məktəbində “Yenidən özünə qayıt - Xocalı” adlı kompozisiya təqdim edilib\nBakıda “Harmoniya” adlı qrup sərgisi açılacaq\n[13:07] QAN YADDAŞI\nArı yeşiklərinə tələbat çoxalıb Tovuzdan reportaj VİDEO\nAğsuda ötən il sosial-iqtisadi sahələrdə görülən işlər geniş təhlil olunub\n“AgroHackathon 2020” müsabiqəsində hazırlanacaq həllin müasir istixana komplekslərinin idarəetməsində tətbiqi nəzərdə tutulur\n[12:21] RƏSMİ XRONİKA\nPrezident İlham Əliyev Böyük Britaniya Baş Nazirinin Azərbaycan üzrə ticarət elçisinin rəhbərlik etdiyi nümayəndə heyətini qəbul edib YENİLƏNƏCƏK\nYaponiyalı alim Əlyazmalar İnstitutunda tədqiqat aparır


Novruz inanclarında qeyri-adi zaman nöqtəsi\nNovruz bayramı ənənələrini bu bayramla qırılmaz şəkildə bağlı olan inanclardan kənarda təsəvvür etmək mümkün deyil: Novruzun bütün ənənələrinin əsasında inanclar durur. Bu inanclar həmin ənənələrlə yaşayan insanların düşüncəsinin, dünya haqqında, varlıq aləminin məkan-zaman quruluşu haqqında təsəvvürlərinin əsasında durur. Həmin məkan-zaman təsəvvürləri inanclarda obrazlar şəklində öz təcəssümünü tapıb. Bu cəhətdən Novruzun bütün fəlsəfəsinin, məna və mahiyyətinin kökləri inanclarda əks olunub.\nİstənilən xalqın inancları, o cümlədən Azərbaycan xalqının Novruz ilə bağlı inancları bütöv bir sistemdir. Bizə ayrı-ayrı məsələlər, fərqli mətləblər təsiri bağışlayan inanclar vahid bir əsas ətrafında birləşərək sistem yaradır. Novruz inanclarını ümumi halda nəzərdən keçirdikdə burada da həmin inancların bağlı olduğu vahid bir əsası müşahidə etmək olur. Məlum olur ki, təzə ilin köhnə ili (yaxud təzə dünyanın köhnə dünyanı) əvəz etdiyi Novruz bayramında iki zaman üz-üzə gəlir. Bunlardan biri getməkdə olan zaman, o birisi isə gəlməkdə olan zamandır. Bunların bir-birini əvəz etməsi Novruz bayramında baş verir. Bu zaman əvəzlənməsində ən mühüm məqam ilin təhvil olunduğu zaman kəsiyidir. Həmin zaman kəsiyi ilə bağlı inanclar var. O inanclardan məlum olur ki, ilin təhvil olduğu məqam qeyri-adi zamandır. Bu zamanda qeyri-adi hadisələr baş verir. Həmin qeyri-adi zamanın əsas xüsusiyyəti ondan ibarətdir ki, bu, bir başlanğıc anı, qeyri-adi zaman nöqtəsidir. Bütün yeni zaman, yeni məkan və bu zaman-məkan daxilində baş verəcək hadisələr həmin zaman başlanğıcından, zaman nöqtəsindən başlanır. Bu zaman nöqtəsində baş verənlər fərqli xüsusiyyətlərə malik olur.\nC.Bəydili (Məmmədov) göstərir ki, ilin təhvil olma anı xalq ənənəsində həm də “aləmin yatan vaxtı” adlanır. Müəllif yazır ki, aləmin yatan vaxtı Azərbaycan xalq inamlarında qışın sonunu, yazın başlanğıc anını göstərən mifik vaxtdır. Mifoloji təsəvvürlərdə aləmin yatan vaxtı ilin axır çərşənbəsinə təsadüf edir. Bununla bağlı deyilir ki, Novruz bayramına açılacaq gecədə gündüzlə gecə tən yarı olan zaman çaylar bir anlığa dayanır və sonra yenidən axır. Bu görüşlərə görə, aləmin yatan vaxtı deyilən həmin anda bütün canlı və cansız bilinən aləmdə nə varsa hamısı bir anlığa yuxuya gedər, yəni sanki ölüb-dirilər. O anda kim nə arzu eləsə, diləyi hasil olar.\nİnanclardan məlum olur ki, ilin təhvil olma anını heyvanlar hiss edir, ağaclar qeyri-adi vəziyyətə düşür. İrəvan Çuxuru bölgəsi inanclarından birində deyilir ki, keçmişdə il təhvil olan gün çaydan xırda balıq tutub gətirər, ləyənə salıb, ətrafına səməni, şam düzər, diqqətlə balıqların hərəkətini izləyərdilər. Balıq şiddətlə çabalayanda, yaxud sudan atılanda alqış qopardı ki, “il təhvil oldu”. Hamı bir-birini təbrik edər, sonra da bütün kənddə bayramlaşma mərasimi başlayardı.\nAncaq ilin təhvil olma anını, yəni bu qeyri-adi zaman nöqtəsini təkcə balıqlar deyil, başqa heyvanlar da bilirlər. Qazax bölgəsindən toplanmış inanca görə, kim il təhvil olan anda atın oxranmasını, qoçun imrənməsini, təkənin mikkildəməsini eşidərsə, bütün niyyətləri, arzu-istəkləri baş tutar.\nİnanc mətnindən məlum olur ki, il təhvil olma məqamı adi olmayan bir zaman nöqtəsidir və bu zamandan üç heyvan (at, qoç və təkə) xəbər tutur. Onlar da qeyri-adi səslər (oxranma, imrənmə, mikkildəmə) çıxararaq insanları xəbərdar etməyə çalışırlar. At ilin təhvil olmasını başqa şəkildə də bildirir. Naxçıvan bölgəsindən toplanmış inanca görə, at ancaq Novruz gecəsində üç dəfə gövşəyir. Deyirlər ki, onun gövşəməyini kim görsə, ona vergi verilər.\nHəmin bölgəyə məxsus başqa bir inanc mətnində deyilir ki, Novruz bayramında su teşti qoyurdular. İçinə qırxayaq salırdılar. O dönəndə deyirdilər ki, il təhvil oldu. Ancaq ilin təhvil olduğunu təkcə heyvanlar bilmir. Bu qeyri-adi zaman nöqtəsində təbiət ünsürləri də özünü adi zamanda olduğu kimi yox, başqa cür aparır. Məsələn, ağaclar həmin an başını yerə vurur. Naxçıvandan toplanmış inancda göstərilir ki, ilaxır günü il təhvil olanda ağaclar başını əyib yerə vurar. Deyirlər bunu təkcə at bilir. Zəngəzur folklor yaddaşına görə, köhnə ildən təzə ilə keçəndə su dayanar, at kövşəyər, ağaclar səcdəyə gələr. Söyüd deyər:\n- Mən də, mən də!..\nBu vaxt kim nə niyyət eləsə, niyyəti hasil olar.\nYeri gəlmişkən, Ləman Süleymanova Şəki Novruz adətləri haqqında məqaləsində göstərir ki, ilaxır çərşənbədə səhərə yaxın, hava hələ işıqlanmamış çaya, çay yoxdursa, bulağa – zəmzəm suyuna gedirlər. Ərazidə yayılmış inama görə, bu vaxt çayda su köpüklənməyə başlayır və bunu ancaq əməlisaleh adamlar görə bilirlər.\nGöründüyü kimi, ilin təhvil olma anını insan yox, heyvanlar hiss edir, o cümlədən bu zaman nöqtəsində sular bir anlığa dayanır, ağaclarsa başını yerə əyərək torpağa toxundurur. Lakin bu zaman nöqtəsinin qeyri-adiliyi təkcə bunlarla qurtarmır. Əgər insan göstərilən əlamətləri başa düşüb, bunun ilin təhvil məqamı olmasını anlasa, həmin an ürəyində nə keçirsə, o da həyata keçər; insana vergi verilər, ürəyində tutduğu niyyət hasil olar, arzu-istəkləri baş tutar. Məsələn, Zəngəzur folklor yaddaşından qeydə alınmış bir nümunədə deyilir ki, bir arvad bayram gecəsi su gətirməyə gedir. Görür ki, ağaclar səcdəyə gəldi. Niyyət eləyir ki, əlimdəki səhəng qızıl olsun. Səhəng qızıl olur. Arvad özünü itirir. Güclə deyir ki, boynum sınaydı, bəs mən evə susuz necə gedəcəm? Arvadın o saatca boynu sınır.\nBeləliklə, ilin təhvil olunduğu an qeyri-adi zaman nöqtəsidir və bu zamana təsadüf edən, ona tuş gələn insanın istənilən arzusu həyata keçir. Bəs bu, nə ilə bağlıdır? Müşahidə göstərir ki, ilin təhvil olduğu məqam köhnə zamanın bitdiyi və yeni zamanın başlandığı an, keçid məqamı, keçid nöqtəsidir. Köhnə zaman – axır çərşənbə, yeni zaman – Novruzdur. Ş.Albalıyev yazır ki, Novruz bayramı genetik olaraq öz mənşəyini məhz İlaxır çərşənbədən götürür. Mahiyyətcə, ilin axır çərşənbəsi bayramı Novruz bayramına – İlbaşına keçid funksiyasını yerinə yetirir. Yeni zamanın ilk başlanğıc nöqtəsində tutulan niyyət, edilən arzu həyata keçir. Çünki il həmin anla başlanır. Həmin anda edilən arzu, tutulan niyyət yeni zamanın məzmununu müəyyənləşdirir. Borçalı-Qarapapaq bölgəsindən toplanmış, eləcə də Azərbaycanın hər yeri üçün xarakterik olan inancda da deyildiyi kimi, ilaxır çərşənbəni hansı əhval-ruhiyyədə keçirərsənsə il boyu günlərin həmin əhval-ruhiyyədə olar.\nBeləliklə, Novruz mərasim kompleksində ilin təhvil olma anı qeyri-adi zaman nöqtəsidir. Bu zaman anında hər şey fərqli olur: heyvanlar qeyri-adi hərəkətlər edib insanları bu andan xəbərdar etməyə çalışırlar. Başqa təbiət ünsürləri də adi hallarından çıxıb, bir anlığa qeyri-adi hala düşürlər: həmin an sular dayanır, ağaclar isə başlarını yerə əyib torpağa toxundururlar. Bu andan xəbər tutan insanın həmin məqamda ürəyindən keçirdiyi arzu, istək, niyyət hansı məzmunda olmasından asılı olmayaraq dərhal həyata keçir. Novruz inancları əski təbiət kultları haqqında təsəvvürləri özündə yaşadır. “Kult” – pərəstiş, tapınma deməkdir. Novruz inanclarının öyrənilməsi göstərir ki, babalarımız od, su, bitki, torpaq kimi təbiət ünsürlərini kultlaşdırıb, yəni bu ünsürlərin qeyri-adi varlıqlar olduğuna inanıb, onları müqəddəs varlıqlar hesab etmiş və bu ünsürlərlə bağlı mərasimi hərəkətlər icra ediblər.


Sahibkarların əli kreditlərə çata bilirmi? – Mingəçevir İşıqları\nSahibkarların əli kreditlərə çata bilirmi?\n18 aprel 2012-ci ildə Mingəçevir şəhər İcra Hakimiyyətində İqtisadi inkişaf Nazirliyinin Sahibkarlığa Kömək Milli Fondunun nümayəndələri ilə yerli sahibkarların görüşü olub. Tədbirə gələnlər foyedə müvəkkil bankların nümayəndələri ilə görüşmək və fondun fəaliyyətindən bəhs edən sənədli filmi izləmək imkanı qazanıblar. Şəhər İcra Hakimiyyətinin başçısı Niyazi Bayramov sənaye şəhəri kimi tanınan Mingəçevirdə yeni iş yerlərinin açilması istiqamətində görüləcək vəzifələrə yönəldib.\nFondun nümayəndəsi Arif Məmmədov güzəştli kreditlərin ayrılması prosedurundan danışıb. O, bildirib ki, müvəkkil banklar tərəfindən fondun tövsiyyəsi ilə illik 6%-lə kreditlər verilir: “Siz müvəkkil bankların Mingəçevirdəki filiallarına biznes planlarınızı və tələb olunan məhdud sayda sənədləri təqdim etməklə 5 mindən 50 minə qədər kiçik, 50 min 1 manatdan 500 minə qədər orta, 500 min 1 manatdan 10 milyona qədər isə iri həcmli investisiya layihələrinizi gerçəkləşdirə bilərsiniz.”.\nA,Məmmədov bildirib ki, onlar hazırda Mingəçevirə 3 layihə gətiriblər: “Bunun birinin dəyəri 1 milyon 25 min manat olan çörək zavodunun qurulmasıdır. Fond məbləğin 70%-ni maliyyələşdirməyi öhdəsinə götürür. Digər layihələr orta həcmli tikiş müəssisəsinin və istixana kompleksinin yaradılmasıyla bağlıdır. Tikiş müəssisəsi üçün ayrılacaq 52253 manat kredit bütünlüklə bank tərəfindən ödəniləcək. Amma istilikxana torpaq ərazisindən asılı olaraq kiçik və böyük ola bilər. Onun üçün ən azından 300 kv.m sahə lazımdır, amma 1 ha ərazidə daha böyüyünü qurmaq olar. İkinci halda dəyəri 1260 min manat olan investisiya layihəsinin 70%-i maliyyələşdiriəcək”.\nSahibkarlardan Rəhman Qurbanov, Hüsaməddin Əliyev, Vaqif Həsənov və başqaları üzləşdikləri manelərdən, xüsusən bankların süni əngəl yaratmalarından danışıblar. Fondun icraçı direktoru Şirzad Abdullayev məsələlərə aydınlıq gətirib: “Biz başa düşürük ki, hardasa sizə kreditlərin verilməsində kimsə maneçilik törədib. Bizə müraciət edn, hər bir halı yoxlayaq, sizə kömək göstərək. Amma unutmayın ki, vəsaitin verilməsi zamanı bankın girov tələb etməsi normaldır, çünki məsuliyyət onun boynundadır. Həm də təcrübə göstərir ki, verilən kreditlərin müəyyən hissəsi qaytarılmır”.\nTədbirdən sonra bir neçə sahibkara müvəkkil banklar tərəfindən yerində kreditlər verilməsi baş tutub.\n“Aslanın erkəyi – dişisi olmaz”\nSobaları oğulayaraq müxtəlif metal qəbulu məntəqələrinə…


bir studiya mənzil təmir vanna otağı - Qadın Site Femme gün\nEternal gənclər. xüsusi bədən\nbir studiya mənzil təmir vanna otağı\nDue kosmik məhdudiyyətlər, kiçik ölçülü mənzillərin dizayn kosmik funksional bölgüsü nəzərə alınmalıdır.\nKiçik ölçüsü "odnushki" eyni zamanda ifa təmir məbləği və başa işləri təsir göstərir. Adətən, ilk vanna otağı və mətbəx iş sonunda gətirilən və yalnız bundan sonra yaşayış otağı başa başlayır.\nkvadrat metr bir yataq otağı mənzil başına təmir smeta bir neçə otaqlar mənzil artıq başa gələcək unutmayın. Repair hazırlanmışdır tez-tez yaşayış sahəsi genişləndirmək binalar dəyişikliklər daxildir. Bəzən dizaynerlər sahəsi vanna otağı artırmaq üçün verilən xüsusi mətbəx otaq və mətbəx bir və iştirak birləşməsi üçün variantları təklif edirik.\nyenidən birotaqlı mənzillərin başlamazdan əvvəl xüsusi diqqət yetirin, daşıyan strukturların təsadüfi narahatlıq qarşısını almaq üçün ekspert məsləhət lazımdır.\nvanna otağı mənzil təmiri bütün təmir dayanır. qısa müddətdə əməliyyatlar kimi vanna otağı üçün ehtiyac etibarən və iş xüsusiyyətləri ilə bitən.\nO, həmçinin nəzərə materialları və avadanlıqları müxtəlif dəyəri, eləcə də müxtəlif şəhərlərində və müxtəlif istehsalçıların avadanlığın quraşdırılması xərcləri almaq lazımdır. Hamam abadlıq dəyəri, əlbəttə, sınırlarının daha Moskvada daha bahalı.\nDəvət ekspertlər ətraflı büdcə hazırlamaq və lazımlı işləri müzakirə edəcək. Simple təmir avadanlıq, plitələr və şərti tavan quraşdırılması əvəz edir. mürəkkəb təmir vanna tələb olunarsa divarları, qapı dəyişdirilməsi, duş kabin, yeni məftil, filtreler, döşəmə istilik, radiatorlar və daha çox quraşdırma alignment iş üçün əlavə olunacaq.\niqtisadi kiçik təmir üçün indi onların emaye vanna bərpa populyar olur. Siz həmçinin ölçüsü uyğun bir çuqun vanna, akril hamam daxil, daxil bilər "Hamam" texnologiyasından istifadə edə bilərsiniz. Belə bir əməliyyat köhnə saralmış emaye küvet gizlətmək edəcək.\nHəmçinin baxın: Daxili APARTMENTS göstərmək 3D\nBu variantlardan hər hansı mütəxəssislərin bir professional komanda həyata keçirmək üçün sifariş edə bilərsiniz. ciddi xidmət qrupları işə, siz yüksək keyfiyyətli və işlərin sürətli icra arxayın ola bilərsiniz.\nDesign studiya mənzil xüsusi diqqət tələb edir. Bu otağı və yataq otağı, və yemək otağı, və hətta ofis də var. Belə bir çevrilmə ən ümumi təcəssümü mətbəx və vanna otağı ayıran söküntü düz divar deyil. bölüm divar yerdə gəlir tez-tez zonaya vahid yer bölünməsi. Həmçinin abadlıq mənzil arakəsmələr istifadə etmədən istehsal edilə bilər - bu materialları döşəmə və tavan başa birləşdirmək lazımdır. otaq abadlıq başqa həll podium edir. Bu yataq bir növ kimi xidmət edə bilər və daxili məkan saxlanması üçün istifadə olunur. Çox rahat və sürüşmə arakəsmələr, sürüşmə dizayn, konvertasiya mebel.\nmənzil Single kosmik bir dizayn daxildir. Furniture funksional olmalıdır. təsadüfi və yararsız şeyləri istifadə etməməlidir daxili dizayn studio, onlar clutter kosmik hissi yaradacaq. bir kosmik yavaş-yavaş başqa axır divarları olmadan kiçik mənzillərin üstünlükləri, bir çox. səs izolyasiyası olmaması - Amma bir mühüm günah var. Zövqünüzə və təxəyyül istifadə edərək, yaxşı dizayn və funksional plan bütün kosmik həyata.\nvanna otağı mənzil otaq hazırlanmışdır Repair\nOAO LUKOIL prezidenti Vahid Ələkbərov


Makrondan qalmaqallı açıqlama: “İslam böhran içindədir” – Yenicag.Az\nAna Səhifə Dünya Makrondan qalmaqallı açıqlama: “İslam böhran içindədir”\nMakrondan qalmaqallı açıqlama: “İslam böhran içindədir”\nYeni Çağ Media Qrupu – Oktyabr 02, 2020 - 22:25\nFransa prezidenti Emmanuel Makron İslamın bütün dünyada böhran içində olduğunu, bunun təkcə Fransada müşahidə olunmadığını bildirib.\nYenicag.az xəbər verir ki, E.Makronun bu fikirləri sosial şəbəkələrdə geniş müzakirələrə səbəb olub.\nArtıq “islamçı radikalizm” ifadəsi əvəzinə məhz İslam dininin ittiham edilməsi müsəlmanlar arasında böyük narazılıq yaradıb.\nFransada dövlətin sekulyarizmin müdafiəsi və İslamın “liberallaşdırılması” siyasətinə başlayacağı deyilir.\nXatırladaq ki, Fransada məktəblərə hicabla gəlmək, dövlət qulluqçularının hicab geyinməsi artıq uzun müddətdir ki, yasaqlanıb./Report/


Tələbə: UNEC-də ingilis dilində təhsil aldığım üçün Montpellierdə çətinlik çəkmədim (FOTO)\nİqtisadiyyat 7 Yanvar 2019 11:36 (UTC+04:00)\n“UNEC-dən dünyaya” layihəsi davam edir. Layihənin budəfəki müsahibi UNEC-in Beynəlxalq İqtisadiyyat Məktəbinin (İSE) mühasibat uçotu və audit ixtisası üzrə tələbəsi Məsmə Abbasovadır. M.Abbasova UNEC-in Montpellier universiteti ilə ikili diplom proqramı çərçivəsində təhsilini Fransada davam etdirir.\nUNEC NEWS Məsmə Abbasova ilə müsahibəni təqdim edir:\n- Məsmə, ikili diplom proqramına qoşulmaq hansı zərurətdən yarandı və sizə hansı üstünlüyü qazandıracaq?\n- İkili diplom proqramına qoşulmağımın ən böyük səbəbi məzun olduqda yalnız UNEC-in deyil, həm də Montpellier Universitetinin bakalavr diplomunu əldə edə bilmək şansıdır. 4 il ərzində həm Azərbaycanın, həm də Avropanın nüfuzlu universitetinin diplomunu qazanacağam, bu mənim üçün böyük üstünlükdür. Əminəm ki, gələcəkdə hər iki universitetin qazandırdığı bilik və əldə etdiyim diplomlarla uğurlu karyera qura biləcəyəm.\n- İkili diploma qoşulmaq üçün hansı prosedurlardan keçdin, problemin oldumu?\n- Xeyr, olmadı. UNEC-in Montpellier universiteti ilə ikili diplom proqramı 3 ildir ki, davam edir, hətta ilk məzunları da oldu. Ona görə də hər kəs kifayət qədər məlumatlı idi. Proqrama qoşulmaq üçün öncə CV və transkriptimi təqdim etdim, daha sonra müsahibə mərhələsinə çağırıldım. Müsahibəni uğurla verdiyim barədə məlumat aldıqdan sonra isə proqramın təşkilatçıları, valideynlər, həmçinin keçən il həmin proqramda iştirak etmiş tələbələrin iştirakı ilə universitetdə görüş keçirildi. Görüşdə bizi narahat edən məqamlara da aydınlıq gətirmək fürsətimiz oldu. Daha sonra isə Fransa səfirliyinə uzunmüddətli tələbə vizası üçün müraciət etdim, səfirlikdə isə artıq UNEC-i və bizi tanıyırdılar, ona görə də geriyə sadəcə lazım olan sənədləri yığmaq qalırdı.\n- UNEC-lə Montpellier universiteti arasında hansı oxşarlıq və fərqliliklər var?\n- Əvvəla onu deyim ki, Avropa ilə Azərbaycandakı təhsil sistemi tamamilə fərqlidir. Bu fərq yalnız ali təhsildə deyil, orta məktəb səviyyəsində də hiss olunur. Şagirdlərə araşdırma qabiliyyəti, qrupla işləmək vərdişi məktəb illərindən aşılanır, biz isə bu sistemə hələ yeni-yeni keçirik. Həmçinin dərs saatlarının az olması, daha yığcam şəkildə keçirilməsi, imtahanların sayının az olması, tələbənin daha çox araşdırma qabiliyyətinin inkişaf etdirilməsi, qaib sisteminin olmaması fərqli cəhətlər arasındadır. Buna baxmayaraq deməzdim ki, UNEC-dəki təhsil səviyyəsi buradakından geri qalır. Başqa fakültələrdə deyə bilmərəm, amma mənim təhsil aldığım Beynəlxalq İqtisadiyyat Məktəbinin müəllimlərinin böyük əksəriyyəti xaricdə təhsil alıb və dərsləri yüksək səviyyədə tədris edirlər. Bu isə İSE tələbələrinin kifayət qədər savadlı və təcrübəli mütəxəssis kimi yetişmələrinə birbaşa təsir edən amillərdəndir.\n- Montpellier universitetində daha çox nə xoşunuza gəlir?\n- Auditoriyaların daha müasir olması, müəllimlərin texnologiya cəhətdən daha təcrübəli olmaları, dərslərin qısaldılmış formada keçirilməsi çox xoşuma gəlir. UNEC-də semestr ərzində kecdiyimiz, 2 dəfə kollokvium, sessiya imtahanı verdiyimiz, sərbəst iş və seminarlarına hazırlaşdığımız bir çox fənn var ki, fikrimcə gələcək karyeramızda önəmli rol oynamayacaq və mənə görə zaman itkisidir.\n- Montpellier universitetinə getdiyin ilk zamanlarda hansı çətinliklərlə üzləşdin? Mühit, dil fərqi, o cümlədən fərqli mədəniyyət sənə necə təsir etdi?\n- Çətinlik universitet və dərs baxımından demək olar ki, olmadı. UNEC-də ingilis dilində təhsil aldığım üçün Montpellier universitetində fənlər mənə dil cəhətdən rahat gəldi, çətinlik çəkmədim. Xarici tələbələr müxtəlif yaş və millətlərdən olduqlarına görə, ilk zamanlar onlarla ünsiyyət qurmaq çətin idi, amma qrup işlərində iştirak etdikcə bu çətinlik tədricən yox oldu. Burda demək olar ki, hər ölkədən tələbə var və hər tələbə öz mədəniyyətini nümayiş etdirir. Bəziləri ilə ünsiyyət qurmaq asandır, bəziləri ilə isə təəssüf ki, yox. Tələbələr bir-biriləri ilə daha çox qrup işlərində ünsiyyətdə olurlar və eyni, ya da yaxın mədəniyyətdən olanlar isə dərsdən sonra da vaxtlarını birlikdə keçirirlər. Fransızların çoxu ingilis dilində danışmağa üstünlük vermədiklərindən, ilk günlərdə bir az çətinlik çəkirdim, çünki şəhəri tam tanımırdım və orada həll etməli olduğum bəzi sənəd işləri var idi. Amma tez bir zamanda artıq yeni mühitə öyrəşdim.\n- Montpellierdə əcnəbi və yerli tələbələrə hər hansı güzəştlər varmı?\n- Burada tələbələr üçün çox da böyük güzəştlər yoxdur, amma xüsusi bir təşkilat var ki, oraya müraciət etdikdən sonra yataqxana ödənişində endirim olunur, məbləğin bir hissəsi həmin təşkilat tərəfindən yataqxanaya ödənilir.\n- Fransada tələbənin bir aylıq yaşam xərcləri nə qədərdir?\n- Məncə, bu sual tələbənin büdcəsini necə bölməsindən və nəyə xərcləməsindən asılı olaraq dəyişir. Aylıq xərc vaxt keçdikcə azalmağa başlayır. Ümumilikdə hər ay büdcədən 30-35 avro market alış-verişinə, 10-15 avro nəqliyyata, 162 avro isə yataqxana kirayəsinə ödənilir.\n- Fürsətdən istifadə edib Montpellier və Avropanın digər şəhərlərini gəzməyə çalışıram və hər şəhərin məni heyran edən cəhətlərini tapıram.\n- Bir azərbaycanlı tələbə kimi ölkəmizi xaricdə necə təmsil edirsiniz?\n- Qrupda hər ölkədən tələbə olduğuna görə müəllimlər tez-tez həmin ölkənin mədəniyyəti, yaşam tərzi haqqında suallar verirlər. Mən də bacardığım qədər dolğun şəkildə sualları cavablandırmağa və ölkəmi daha yaxşı şəkildə təmsil etməyə çalışıram.\n- UNEC-in 10 tələbəsi hazırda Montpellierdə təhsil alır. Əlaqəniz necədi, dərslərdə bir-birinizə dəstək olursunuzmu?\n- Biz 5 nəfər qız eyni yataqxanada qalırıq. Bura gələn ilk gündən bir-birimizə həm dərslərdə, həm də dərsdən kənarda kömək edirik. Digər tələbələrlə də dərslərdə bir yerdə oluruq, əlimizdən gəldiyi qədər, xüsusilə də imtahan vaxtı bir-birimizə dəstək olmağa çalışırıq. Keçən il bura gələn azərbaycanlı tələbələrdən də məlumat alırıq, onlar da öz təcrübələrini bizimlə bölüşürlər.\n- İmtahanları necə verirsiniz, çətin deyil ki?\n- Montpellier universitetində imtahan sistemi tamamilə fərqlidir. İmtahanlarımız oktyabr-noyabr aylarından başlayıb. Burada UNEC-dən fərqli olaraq dərs saatları və keçilən mövzular daha azdır. Hər dərs üçün 15 saat vaxt ayrılır və tez bir zamanda yekunlaşır. İmtahan yazılı olur və tələbələrə suallar əvvəlcədən verilmir. Hər fənn üzrə maksimum 20 bal verilir. Bəzi müəllimlər qiyməti qrup işləri və imtahana əsasən, bəziləri isə yalnız yazılı imtahana əsasən verirlər. Sonuncu imtahanlarımızı da dekabrın ikinci yarısı verdik. Artıq tətil planları qurmağa başlayırıq.\nİmtahanlar bitdiyinə görə çox sevinirəm amma, burada keçirəcəyim vaxt azaldığına görə məyus oluram. Mənim üçün Montpellier çox böyük təcrübə oldu. Burada yeni dostlar tanıdım, əsl tələbəlik həyatı yaşadım. Müxtəlif millətlərin nümayəndəsi olan müəllimlərdən dərs almaq və tələbələrlə eyni qrupda oxumaq imkanını əldə etdim. Bu şəraiti yaratdıqlarına görə valideynlərimə və UNEC-ə minnətdaram!


Azərbaycanda 10 yaşlı məktəbli oğlan xəstəxanda öldü - FOTO - xanimlar ucun qadin xeberleri\nMilli.Az APA-ya istinadən xəbər verir ki, hadisə yanvarın 13-ü Balakən şəhərində qeydə alınıb. Şəhər sakini, 10 yaşlı Turan Tural oğlu Mahatov bir neçə gün əvvəl soyuqdəymə və yüksək hərarət ilə Balakən Rayon Mərkəzi Xəstəxanasına müraciət edib. Xəstəxanada T. Mahatov müayinə edilib və ona sistem vurulub.\nSistem köçürüldükdən sonra T. Mahatovun ürək döyüntüləri artmağa başlayıb. Onun vəziyyəti pisləşdiyi üçün təcili Bakı şəhərindəki xəstəxanalardan birinə aparmaq qərarı verilib. 10 yaşlı Turan Bakıya aparılarkən yolda vəziyyəti ağırlaşdığı üçün Şəki Rayon Mərkəzi Xəstəxanasına yerləşdirilib.\nAparılan müdaxilələrə baxmayaraq T. Mahatov Şəki RMX-da vəfat edib.\nQeyd edək ki, Turan Mahatov 3-cü sinif şagirdi olub.\nMilli.Az xəbər verir ki, Balakən şəhər sakini, Tural Mahatovun 10 yaşlı oğlu Turan qəfil dünyasını dəyişib. Belə ki, azyaşlının qızdırması yüksəlib və tibbi müdaxilə nəticəsiz olub.\nQeyd edək ki, Turan orta məktəbin 4-cü sinfində oxuyurdu.\nXəbərlər Baxılıb: 694 Tarix: 14 yanvar 2020\nsonxeber.az sonxeberler.az qadin sayti makiyaj instagram geyim dəbləri xiyar tursusunun hazirlanmasi qaydasi ilk tibbi yardim qızartma reseptləri qizil sozler kosmetika qan laxdalanmasinda ceferinin rolu dieta


Türkiyədə İŞİD komandirlərindən biri həbs edilib » www.tezadlar.az\nAlmaniyadan deportasiya edilmiş azərbaycanlılar barədə yeni xəbər\nTürkiyədə İŞİD komandirlərindən biri həbs edilib\nTürkiyənin Eskişəhər vilayətinin məhkəməsi İŞİD terror qruplaşmasının komandiri olmaqda şübhəli bilinən şəxsi həbs edib.\n"Report"un məlumatına görə, bu barədə "Hürriyyet" xəbər verib.\nXəbərdə bildirilir ki, S.E.T ad və soyadlı, 41 yaşlı İraq sakini Eskişəhər vilayətindəki otellərdən birində keçirilən reyd zamanı, İŞİD əleyhinə təhqiqat çərçivəsində saxlanılıb. Şübhəli şəxsin tam adı açıqlanmır.\nİŞİD komandiri olmaqda şübhəli bilinən şəxs bundan əvvəl İraqda öllkənin keçmiş baş naziri Nuri əl-Maliki əleyhinə sui-qəsddə ittiham edilərək həbs cəzası çəkib. Nəşrin məlumatına görə, o, radikal qruplaşma üzvlərinin köməyi ilə həbsxanadan qaçıb.\nOnunla əlaqədə olmaqda şübhəli bilinən daha 4 nəfər polisdə zəruri proseduru keçdikdən sonra xüsusi deportasiya mərkəzinə göndərilib.


“Lumia 1020” smartfonu satışa çıxarılıb\n41 meqapiksellik kamera ilə təchiz edilmiş "Lumia 1020" modelinin satışlarına başlanılıb. Hələ ki qurğu yalnız ABŞ-da əlçatandır. "AT&T" salonlarında sözügedən qurğunu 660 dollara satın almaq olar. Operatorla iki il müddətinə müqavilə bağlandığı halda aparatın qiyməti 300 dollara başa gələcək.\nXatırladaq ki, "Nokia Lumia 1020" smartfonu 1280x768 nöqtə təsvir ölçülü 4,5 düymlük "AMOLED" ekran, "Gorilla Glass 3" qoruyucu şüşə, 1.5 QHs takt tezlikli "Qualcomm Snapdragon S4" prosessoru, 2 QB əməli yaddaş və 32 QB daxili yaddaş, 1,2 meqapiksellik (MP) genişbucaqlı kamera və tərəflər nisbəti 4:3 və 16:9 olan 38 MP-lik fotoşəkil çəkməyə imkan verən 41 MP-lik modulla təchiz edilib.\n"ICTnews.az" elektron xəbər xidməti "tech.onliner.by" saytına istinadən bildirir ki, kamerofonun ölçüləri 130×71×10,4 millimetr, çəkisi 158 qram təşkil edir. Akkumulyator batareyasının həcmi 2000 milliamper/saat təşkil edir. İstehsalçılar əmin edir ki, bu, "3G" şəbəkələrində 13.3 saat danışığa, 6.8 saat videobaxışa, 63 saat musiqiyə qulaq asmağa və ya gözləmə rejimində 16 günə kifayətdir.\n"Nokia Lumia 1020" aparatı Avropada avqust ayında satışa çıxarılacaq.


Qışda doğulan uşaqların üşüməməsi üçün tədbirlər » Qadınlar.Co - Qadınlara Özəl Paylaşımlar\nFəsil qış olunca yeni doğan körpələrin baxımında, soyuqdan qoruma vacib mövzulardan biri halına gəlir. Budur qış körpələri və soyuqdan qorumağa yarayacaq tədbirlər...\nQış körpələrinin üşüməsinə qarşı tədbirlər!\nYeni doğan körpələrin, dərialtı yağ toxuması və tər bezləri hələ kafi inkişafa sahib olmadığı üçün bədən istiliyini qorumaq vacib hala gəlir. Yağ toxuması kafi qalınlıqda olmadığından, bədən istiliyini uzun müddət qoruya biləcək vəziyyətdə olmur. Çılpaq buraxıldığında və ya soyuq mühitlərdə isə bədən istiliyi asanca düşə bilir. Yenə çox isidildiyində tərləyə bilməmə və bədən istiliyinin idarəsiz olaraq yüksəlməsi söz mövzusu olur.\nKörpənizin bədən istiliyi neçə dərəcə olmalı?\nYeni doğan körpənin bədən istiliyi, qol altından ölçüm edilirsə 36,5-37,5 dərəcə arasında olmalıdır. Qulaqdan ölçülən istilik bundan 0,5-1 dərəcə daha yüksək ola bilər. Qızdırıcılı və istilik sahil idimli evlərdə ümumiyyətlə həddindən artıq isti və quru mühit qış körpələrini məcbur edərkən, sobalı evlərdə otaqlar arası istilik fərqi problem ola bilər. Körpənin otağında istilik 22-23 dərəcə idealdır. Mərkəzi istilətmə sistemləri səbəbiylə hava həddindən artıq qurumuşsa, körpə otağında yaş bir parça dəsmalın qurduqca isladılaraq saxlanılması problemi həll edəcək. Buna baxmayaraq quruluq səbəbiylə burun tıxanıqlığı yaşansa, sərəm fiziolojili damlalarla burun təmizliyi edilə bilər. Körpə dərisi də quruluqdan təsirlənər. Duşda dərisi qurutmayan məhsullar istifadə edilə bilər və sonrasında uyğun losyon və ya körpə yağları ilə nəmləndirmə edilə bilər.\nKörpəniz yatarkən çox qalın geydirməyin\nKörpə otağı qışda da günəş ala bilən, pəncərə açılaraq havalandırıla bilən bir otaq olmalı. Soyuq havalarda belə evin havalandırılması lazımdır. Otaqlar arası istilik fərqinin yaşandığı evlərdə, körpənin gərəyində çıxarıla biləcək bir neçə qat ilə geydirilməsi və istilik dəyişikliyinə görə qatlayarın azaldılıb -artırılması lazımdır. Yeni doğan körpə üçün bədəninə təmas edəcək pambıqlı bir bodi və üstünə ayaqlı bir dəri ən uyğun paltar olaraq tövsiyə edilir. Yatırdarkən çox qalın geydirilməməsi, üzərinə yüngül amma isti tutan bir ədyal ya da yüngül bir yorğan örtülməsi lazımdır.\nKörpələri isidicilərə çox yaxın yatırtmayın\nKörpənin isidicilərə çox yaxın və ağır örtülər altında yatırdılmasının qorxuları var, xüsusilə ilk günlərdə oyanma çətinlikləri, əmməmə, halsızlıq kimi vəziyyətlərə yol aça bilir. Körpələ qışda küçəyə çıxılması lazım olduğunda, normal ev paltarının üzərinə geydirilə bilən içi izolyasiyalı dəri tərzində geyəcəklərin seçilməsi lazımdır. Mütləq şapka istifadə edilməli, küləkli zamanlarda qulaqları da içinə aldığından əmin olunmalı. Avtomobil kreslosu ya da pusete kəmərlərlə bağlana bilən, zərf kimi körpəni qucaqlaya bilən aparatlar, çöldə vaxt keçirilməsi lazım olduğunda çox faydalı olur. Soyuqda, küləkdə qalınacaq isə körpənin açıqda qalan üz bölgələrinə soyuqla təması azaldacaq uyğun kremlər çəkilməsi faydalı olar. Avtomobildə körpə bir qat soyunmalı ya da avtomobil çox isidilməməli.скачать dle 11.3\nbədən istilik bilən bilər doğan lazımdır körpə dərəcə edilə uyğun evlərdə istiliyi körpənin edəcək üzərinə biləcək isidicilərə səbəbiylə dərisi Körpə


“Qarabağ” APOEL səddini də keçəcək”\n“Bizdə inam var idi. Amma rəqibimiz bizdən bir neçə səviyyə yüksək idi”.\nFutbolinfo.az xəbər verir ki, bu sözləri İrlandiyanın “Dandalk” klubunun baş məşqçisi Vinni Pert deyib. Çempionlar Liqasının 2-ci təsnifat mərhələsində “Qarabağ”a Bakıda böyük hesabla məğlub olan (0:3) İrlandiya çempionu Avropa Liqasına yuvarlanıb. “Dalğa Arena”da baş tutan qarşılaşmadan sonra təşkil edilən mətbuat konfransında Pert fikrini bu sözlərlə davam etdirib:\n- Oyunöncəsi çıxışlarımız iddialı olmağımızdan qaynaqlanırdı. “Qarabağ”, bəlkə də, son 7 ildə qarşılaşdığımız ən güclü rəqib idi.\n- Oyunun bu axarda keçməsini gözləyirdinizmi?\n- Açığı, oyun gözlənilən ssenari ilə gedirdi. “Qarabağ”ın topa sahib olacağını gözləyirdik. İkinci hissədə şansımız oldu. Bu gün güclü olan komanda qələbə qazandı. Komandamdan çox razıyam. Rəqibə hörmət edirik və onlara növbəti mərhələdə uğurlar arzulayıram.\n- Hər kiçik fasilədə futbolçularınız su içməyə qaçırdılar. Bakının istisi sizə bu gün nə dərəcədə təsir etdi?\n- Doğrudu. Ümumilikdə keçirdiyimiz oyunlarda 17-18 dərəcə olur. Bunu səbəb kimi göstərmək istəmirəm. Rəqib çox güclü idi, bizə topla oynamağa imkan vermirdilər. Bəzi səhvlərimiz oldu və “Qarabağ”ın futbolçuları bundan da ustalıqla yararlandılar.\n- “Qarabağ” növbəti mərhələdə APOEL-lə qarşılaşacaq. Necə düşünürsünüz, Azərbaycan təmsilçisi Kipr klubunu üstələyə bilərmi?\n- Kiprdə heç kimin xətrinə dəyməmək şərti ilə qeyd etmək istərdim ki, növbəti mərhələdə “Qarabağ”a azarkeşlik edəcəm. Biz də istərdik ki, belə bir klubumuz olsun. Favorit qismində “Qarabağ”ı görürəm və məncə, Azərbaycan komandası APOEL səddini də keçəcək. (matc.az)\ntarix: 31-07-2019 23:43